31/07/2021 02/09/2021 Subhajyoti2comments\nসম্প্রতি যেসমস্ত ছাত্রছাত্রীরা উচ্চমাধ্যমিক পাস করে মনস্থির করেছেন সরকারি কলেজে D.El.Ed করতে, তাদের জন্য গুরুত্বপূর্ণ আপডেট । গতকাল 30.07.2021 তারিখ থেকে শুরু হয়ে গেছে ভর্তির জন্য অনলাইনে আবেদন প্রক্রিয়া । পশ্চিমবঙ্গ প্রাথমিক শিক্ষা বোর্ড (WBBPE) কর্তৃপক্ষ তার অধীনে থাকা সমস্ত কলেজগুলিতে 2021-2023 শিক্ষাবর্ষে অনলাইন ভর্তির জন্য অফিশিয়াল ওয়েবসাইটে একটি লিঙ্ক প্রদান করেছেন যার মাধ্যমে ছাত্রছাত্রীরা ফর্ম ফিলাপ করতে পারবেন ।\nWBBPE কর্তৃক জানানো হয়েছে যে, এই অনলাইন ভর্তির প্রক্রিয়া চলবে আগামী 14.08.2021 তারিখ পর্যন্ত । 2021-2023 শিক্ষাবর্ষে D.El.Ed এ ভর্তির সমস্ত তথ্য যেমন- ভর্তির জন্য ছাত্রছাত্রীদের কি কি যোগ্যতার প্রয়োজন, ছাত্রছাত্রীদের বয়সসীমা, ফর্ম ফিলাপ করতে কত টাকা লাগবে, কি কি ডকুমেন্ট লাগবে, কিভাবে ফর্ম ফিলাপ করবেন এবং ভর্তির পরবর্তী প্রক্রিয়া বিস্তারিত জানার জন্য শেষ পর্যন্ত এই নিবন্ধটি পড়ুন, আশাকরি আপনারদের কাছে খুব সাহায্যকারী হয়ে উঠবে এই নিবন্ধটি ।\n2021-2023 শিক্ষাবর্ষে D.El.Ed এ ভর্তির জন্য কি কি যোগ্যতার প্রয়োজন ?\n2021-2023 শিক্ষাবর্ষের D.El.Ed এর জন্য ছাত্রছাত্রীদের বয়সসীমাঃ\n2021-2023 শিক্ষাবর্ষে D.El.Ed এ ভর্তির জন্য ফর্ম ফিলাপ করতে কত টাকা লাগবে?\n2021-2023 শিক্ষাবর্ষের D.El.Ed এ অনলাইন ভর্তির জন্য কি কি ডকুমেন্ট লাগবে?\n2021-2023 শিক্ষাবর্ষে D.El.Ed এ ভর্তির জন্য কিভাবে ফর্ম ফিলাপ করবেন?\n2021-2023 শিক্ষাবর্ষের D.El.Ed কোর্সে ভর্তির প্রক্রিয়াঃ –\n2021-2023 শিক্ষাবর্ষে D.El.Ed এর ফর্ম ফিলাপ পরবর্তী প্রক্রিয়াঃ –\nআবেদনকারীকে অবশ্যই উচ্চমাধ্যমিক পাস হতে হবে ।\nউচ্চমাধ্যমিক বা উচ্চমাধ্যমিক সমমানের পরীক্ষায় 50% নম্বর লাগবে ।\nSC/ST/OBC-A/OBC-B/PH/EX-SERVICEMAN আবেদনকারীদের জন্য 5% নম্বর ছাড় দেওয়া হয়েছে অর্থাৎ তাদের 45% নম্বর থাকলেই হবে । তবে এর জন্য অবশ্যইআবেদনকারীর রাজ্য/কেন্দ্রীয় সরকার কর্তৃক প্রদত্ত উক্ত শ্রেনীর সার্টিফিকেট লাগবে ।\nD.El.Ed কোর্সে ভর্তির জন্য নিম্নতম সেরকম কোনো বয়সসীমা নেই কারণ উচ্চমাধ্যমিক পাস করার পর থেকেই ছেলেমেয়রা ভর্তি হতে পারেন তবে উচ্চ বয়সসীমার বিভিন্ন রকম ভাগ রয়েছে, যেমন – General শ্রেণীর প্রার্থীদের জন্য 35 বছর, SC এবং ST প্রার্থীদের জন্য 40 বছর, OBC প্রার্থীদের জন্য 38 বছর, PWD প্রার্থীদের বয়স হবে 45 বছর এবং একজন Ex- Serviceman প্রার্থীদের ক্ষেত্রে বয়সের সর্বোচ্চ সীমা 55 বছরের নিচে হতে হবে ।\n2021-2023 শিক্ষাবর্ষে D.El.Ed কোর্সে ভর্তির জন্য ফর্ম ফিলাপ করতে আবেদন ফি বাবদ SC/ST/PH ক্যাটাগরি্র অন্তর্ভুক্ত ছাত্রছাত্রীদের ক্ষেত্রে 150 টাকা লাগবে কিন্তু জেনারেল, ভোকেশনাল ক্যাটাগরি্র ছাত্রছাত্রীদের এবং সার্ভিস ও এক্স-সার্ভিসম্যান ক্যাটাগরির আবেদনকারীদের ক্ষেত্রে 300 টাকা লাগবে ।\nপাসপোর্ট সাইজ কালার ছবি ।\nJPEG ফরম্যাটে সই বা সিগনেচার ।\nমাধ্যমিক বা মাধ্যমিক সমতুল্য পরীক্ষার এডমিট কার্ড ।\nউচ্চমাধ্যমিক পাসের মার্কশীট ।\nপ্রতিবন্ধী ছাত্রছাত্রীদের ক্ষেত্রে, তাদের প্রতিবন্ধীকতার সার্টিফিকেট ।\nEx-Serviceman দের ক্ষেত্রে, তাদের সার্ভিসের বুকলেট বা সার্টিফিকেট ।\nসাঁওতালী মিডিয়াম ছাত্রছাত্রীদের ক্ষেত্রে, ডোমিসিয়াল সার্টিফিকেট ।\nঅনলাইন ফর্মের সাথে উপরে উল্লিখিত সমস্ত ডকুমেন্টগুলির স্ক্যান করা কপি আপলোড করতে হবে ।\n2021-2023 শিক্ষাবর্ষে D.El.Ed এ ভর্তির জন্য বোর্ডের অফিশিয়াল ওয়েবসাইট www.wbbpe.org ওপেন করতে হবে হোমপেজে অনলাইনে আবেদন করার লিঙ্ক দিয়ে দেওয়া হয়েছে । যেখানে গিয়ে “Click here Online Application for Admission to Two Year D.El.Ed. Course (Regular/Face to Face Mode) for the Session 2021-2023” এই লিঙ্কে ক্লিক করতে হবে ।\nতারপর, সেখানে প্রদত্ত নির্দেশাবলী অনুসারে সমস্তকিছু পূরণ করতে হবে এবং সাথে উপরে উল্লেখিত প্রয়োজননীয় ডকুমেন্টগুলির স্ক্যান বা ফটোকপি সংযুক্ত করা/আপলোড করতে হবে ।\nD.El.Ed কোর্সে ভর্তির জন্য আবেদনকারী প্রার্থীদের আবেদনপত্রের ভিত্তিতে নির্বাচিত করা হবে ।\nপ্রার্থীদের আবেদন করা ফর্মগুলি স্বয়ংক্রিয়ভাবে নির্বাচিত প্রতিষ্ঠানগুলিতে পৌঁচে যাবে ।\nতারপর জমা হওয়া উক্ত ফর্মগুলি সকল প্রতিষ্ঠান কর্তৃক যাচাই করা হবে । যেখানে প্রার্থীদের কোনো ভুলত্রুটি থাকলে তা বাতিল বলে পুনরায় বোর্ড কর্তৃপক্ষের সহিত পাঠানো হবে ।\nতারপর, বোর্ড কর্তৃপক্ষ সমস্ত গ্রহণযোগ্য ফরমগুলিকে যোগ্যতার ক্রমে রেখে মেধা তালিকা প্রস্তুত করবেন ।\nতারপরে, বোর্ড অনুমোদিত মেধা তালিকা ভর্তির জন্য সংশ্লিষ্ট প্রতিষ্ঠানের কাছে পাঠানো হবে ।\nতারপর, সকল প্রতিষ্ঠানগুলি উক্ত মেধা তালিকা অনুসারে প্রার্থীদের ভর্তি নেবেন ।\nছাত্রছাত্রীদের আবেদন করা সমস্ত ফর্মগুলি তাদের বাছাইকৃত কলেজ বা প্রতিষ্ঠানের দ্বারা যাচাই করা হবে । যদি কোন ছাত্রছাত্রীর ফর্মে কোনোরকম ভুলত্রুটি থাকে, তাহলে 21.08.2021 তারিখের মধ্যে সংশ্লিষ্ট কলেজ বা প্রতিষ্ঠান কর্তৃক প্রত্যাখ্যানের কারণসহ অফিশিয়াল ওয়েবসাইটে জানিয়ে দেওয়া হবে ।\n31.08.2021 তারিখের মধ্যে WBBPE কর্তৃক ভর্তির জন্য মেধা তালিকা প্রস্তুত করা হবে ।\n2021-2023 শিক্ষাবর্ষের D.El.Ed এর ক্লাস শুরু করার ব্যাপারে যথাসময়ে ছাত্রছাত্রীদের জানিয়ে দেওয়া হবে ।\n2021-2023 শিক্ষাবর্ষের D.El.Ed এ ভর্তি সংক্রান্ত যেকোনো সমস্যা ফোন কলের মাধ্যমে সমাধানের জন্য যোগাযোগ করতে পারেন – 033 23379313, 8902081201 এই নম্বরগুলিতে ।\nWBPSC এর WBA & AS 2020- Preliminary, WBCS 2021- Preliminary এবং WBCS 2020- Mains পরীক্ষাগুলি কবে হবে ?\nReview Kora result amader akhono আসেনি তাহলে সেক্ষেত্রে আমরা কিভাবে D.ed এর ফর্ম fill up korbo,?\nযদি এখনো রেজাল্ট না পেয়ে থাকেন আপাতত যে রেজাল্ট আছে সেটা দিয়ে করে দিন কোনো সমস্যা হবে না


মার্চ 19, 2019 ঝুঁকি ছাড়া উপার্জন করুন লেখক তিয়াসা কাজী 29798 দর্শকরা\nডিএনএ -703২72 [সেটিংস] অন্য Chromium ভিত্তিক ব্রাউজারগুলি থেকে আমদানি Binomo জন্য কৌশল শুরু বিস্তারিত বিবরণ জন্য সেরা কাজ করে না\nএছাড়াও উল্লেখযোগ্য সমাবেশ সমাবেশ - "সঙ্কুচিত"। ছবিতে এটি সবুজ রঙের একটি "নল" আকারে।\nসার্ভিস বা পাইকারি? সহজে। সেবা আপনি একটি দিন পরীক্ষা-ড্রাইভ মনোনীত করতে পারেন। 1 ম বা পদ্ধতি একটি ছোট অংশ প্রদান করা। opte আপনি বিনামূল্যে নমুনা খুঁজে দিতে পারবেন না। উদাহরণস্বরূপ, নির্মাণ সামগ্রী আমরা নমুনা জন্য5বিভিন্ন উপকরণ (Binomo জন্য কৌশল শুরু বিস্তারিত বিবরণ জন্য সেরা 1 প্যাক) একটি সেট দেওয়া হয়। সুতরাং, আপনি শুধুমাত্র গ্রাহকদের আকর্ষণ করা হবে না বরং তাদেরকে আপনার পণ্যের সাথে পরিচিত পেতে সুযোগ দেয়। ঘুমের ব্যাগ ব্যবহার করার আগে, এটি সম্পূর্ণরূপে fluffy করুন, যাতে অন্তরণ প্রভাব ভাল।\nতাহলে সোজাসোজি যদি বলাযায়, তাহলে আপনারা চ্যানেলে থাকা ভিডিওতে যদি ডেইলি টোটাল ১০০০ থেকে ১৫০০ ভিউ হয় তাহলে আপনি ২ থেকে ৩ ডলার রোজ ইনকাম করতে পারবেন। মানে রোজ ১৫০ টাকা থেকে ২০০ টাকা। এবং, যদি Binomo জন্য কৌশল শুরু বিস্তারিত বিবরণ জন্য সেরা আপনার ভিডিওতে রোজ ৫০০০ থেকে ৬০০০ ভিউ হয় তাহলে ১০ থেকে ১৫ ডলার মানে রোজ ৬০০ টাকা থেকে ৮০০ টাকা অব্দি কমিয়ে নিতে পারবেন। প্রথম দিকে 2015 বছর বিটকয়েন হার 1VTS প্রতি 217,4 ডলার। অবশ্যই স্থিতিশীল ছিল, $ 20-30 দ্বারা উর্ধ্বগামী / নিম্নগামী ছাড়া। কিন্তু তা সত্ত্বেও, শুরুতে তুলনায় চলতি বছরের শেষ নাগাদ, cryptocurrency হার 97% বৃদ্ধি পেয়েছে এবং যুক্তরাষ্ট্রে 1VTS প্রতি $ 429 টাকা হয়েছে। 2015 এর জন্য অবশ্যই সিডিউল Bitcoin।\nআর প্রাকৃতিক জগৎ নিয়ে প্রোগ্রামের মধ্যে ডেভিড এটেনবোরো'র সমগ্র লাইফ সিরিজ (২৪ ডিভিডি সেট)। অন্ধকারে তাদের আইফোন বা আইপ্যাড ব্যবহার করা যে কেউ উজ্জ্বল পর্দা এবং অন্ধকার আশেপাশের মধ্যে বিপরীতে থেকে কিছু চোখের চাপ সম্ভবত সম্মুখীন হয়েছে। IOS 11 এবং তারপরে চলমান ডিভাইসগুলিতে, অ্যাপল বৈশিষ্ট্যটি অফার করে - সাধারণত "গাঢ় মোড" বলা হয় তবে এটি প্রযুক্তিগতভাবে সঠিক নয় - যা আপনাকে অন্ধকারে ব্যবহারের জন্য আপনার পর্দা সামঞ্জস্য করতে দেয়।\nমোঃ আরিফুর রহমান,জেলা প্রতিনিধি,মাদারীপুর প্রফেশনাল কোয়ালিফিকেশন থাকলে এই জবের ক্ষেত্রে আপনার বেতন ১ লাখ থেকে ১ লাখ ২০ হাজার পর্যন্ত হতে পারে। তাই এটিও হতে পারে আপনার জন্য সুবর্ণ সুযোগ।\nডনকিয়ান চ্যানেল - XM MT5 ওয়েবট্রেডার\nদ্বিতীয় সংস্করণ পরিবর্তে '88 গ্রুপ পর্যায়ে এবং বিজয়ীদের সঙ্গে চূড়ান্ত র্যাংকিং সঙ্গে একটি বাস্তব অভিযান ছিল; এটা তোলে জায়ারে যেখানে তিনি দুই ইতালীয় ও দুই স্প্যানিশ কর্মী অংশগ্রহন করেন সংঘটিত. '89 এর তৃতীয় সংস্করণ সাথে সবসময় অংশগ্রহণকারীদের ইতালীয় এবং স্প্যানিশ পেরু করে করা হয়েছে.\nধাপ ২ শেষের পথে আপনি বুঝবেন সিস্টেমে আসলে কোন সমস্যা নেই, যেটা আপনি মনে করেছিলেন। আপনি বুঝতে শুরু করবেন সিম্পল Binomo জন্য কৌশল শুরু বিস্তারিত বিবরণ জন্য সেরা মুভিং এভারেজ দিয়েও টাকা কামানো সম্ভব যদি আপনি সঠিক মানি ম্যানেজমেন্ট প্রয়োগ করতে পারেন। আপনি সাইকোলজি নিয়ে বিভিন্ন ইবুক পড়তে শুরু করবেন এবং ঐসব বইয়ে বর্ণীত বিভিন্ন চরিত্র মেলাতে থাকবেন। অবশেষে ইউরেকা মোমেন্টে এসে পৌছাবেন। ২৪ ও ২৫ মার্চ পাক সেনাবাহিনীর সিনিয়র জেনারেলরা হেলিকপ্টারে করে সকল ডিভিশন, ব্রিগেড ও গ্যারিসন ভিজিট করলেন এবং পাক অফিসারদের প্রয়োজনীয় নির্দেশ দিলেন। জেনারেল হামিদ, কোয়ার্টার মাস্টার জেনারেল জেনারেল মিত্থ্য, পিন্সিপাল স্টাফ অফিসার কর্নেল সাদউল্লাহ মিলে সকল গ্যারিসন কমান্ডারদের ভিজিট করলেন। জেনারেল রাও ফরমান আলী গেলেন যশোর ভিজিটে, জেনারেল খাদিম গেলেন কুমিল্লা ও চট্টগ্রামে, ব্রিগেডিয়ার ইল ইদরাস ও কর্নেল সাদউল্লাহ গেলেন রংপুর ভিজিটে। সকল পাক আর্মি অফিসারদের তারা নকশার পরিকল্পনা বুঝিয়ে দিলেন।\nবিটিসি পার্স - দুই আলফানিউমেরিক সমন্বয় (সরকারি ও বেসরকারি চাবি) সমন্বয়ে গঠিত একটি ইউনিট। গোপন কোড গোপন রাখতে হবে। আপনি এখন কি একটি Bitcoin ঠিকানা তৈরি করার পদ্ধতি দেওয়া, নিরাপদ আড়ি ঝুঁকি কমাতে বিভিন্ন কী-উৎপন্ন। উপরের দিকের বারের রঙ – উপরের দিকের ক্যান্ডেল ও বারের রঙ Binomo জন্য কৌশল শুরু বিস্তারিত বিবরণ জন্য সেরা সেট করুন।\nপ্রশ্ন (২০/১০০) : উষ্ট্রের যুদ্ধে কারণ, ফলাফল ও সেখানে আয়েশা ও আলী (রাঃ)-এর Binomo জন্য কৌশল শুরু বিস্তারিত বিবরণ জন্য সেরা ভূমিকা সম্পর্কে বিস্তারিত জানতে চাই। 12.1 আমরা এই চুক্তির অধীনে অধিকার (দাবি বা ছাড়া ছাড়া) এবং আমাদের অন্যান্য অধিকার প্রতিক্রিয়া ছাড়া হবে।


মুক্তমত | বিডি নীয়ালা নিউজ\nমোহাম্মদ অলিদ সিদ্দিকী তালুকদার: ঢাকার পাশের নারায়ণগঞ্জ সিটি কর্পোরেশন নির্বাচন নিয়ে শুরু থেকে সারা দেশের সাধারণ মানুষের ব্যাপক আগ্রহ ছিল। অনুরূপ নজর রেখেছে সরকারি দল আওয়ামী লীগসহ দেশের সকল রাজনৈতিক দল, সুশীল সমাজও। নির্বাচনি প্রচারণা থেকে শুরু করে ভোটগ্রহণ, ফলাফল ঘোষণা পর্যন্ত সকল কার্যক্রম অত্যন্ত সুন্দরভাবে সুষ্ঠুুুরূপে সম্পন্ন হয়েছে। এই নির্বাচনে দেশের মানুষ প্রত্যক্ষ করেছে গণতান্ত্রিক রাজনীতির জন্য, সহনশীল রাজনীতির ...\tRead More »\n……………………মারুফ সরকার মওলানা আবদুল হামিদ খান ভাসানী যিনি মওলানা ভাসানী নামেও পরিচিত ছিলেন বিংশতাব্দীর ব্রিটিশ ভারতের অন্যতম তৃণমূল রাজনীতিবিদ ও গণআন্দোলনের নায়ক, যিনি জীবদ্দশায় ১৯৪৭-এ সৃষ্ট পাকিস্তান ও ১৯৭১-এ প্রতিষ্ঠিত বাংলাদেশের রাজনীতিতে বিশেষ গুরুত্বপূর্ণ ভূমিকা পালন করেছেন। তিনি বাংলাদেশের মানুষের কাছে “মজলুম জননেতা” হিসাবে সমধিক পরিচিত। মওলানা আবদুল হামিদ খান ভাসানী ১৮৮০ সালের ১২ ডিসেম্বর সিরাজগঞ্জের ধানগড়া পল্লীতে জন্ম গ্রহণ ...\tRead More »\n……………………….মোঃ আব্দুল মান্নান দেশের উত্তরাঞ্চলের লোকগীতির রুপ হলো ভাওয়াইয়া গান। এ গান দেশ ও বিদেশে জনপ্রিয়তা ছড়িয়ে পরিবর্তিত হয়ে এখন নানা বৈচিত্র্যে পরিপূর্ণ হয়ে উঠেছে। সাধারণ মানুষ তার কণ্ঠস্বর দিয়ে একে অপরকে আকর্ষণ করার জন্য স্বরযোগে যে মনোহর ধ্বনির প্রয়োগ করে এবং চর্চার মাধ্যমে উৎকর্ষ লাভ করে, আর এভাবেই জন্ম দেয় এক অনন্য শিল্পসঙ্গীতের। যা মানুষের হৃদয়ের অনুভূতির রসপূর্ণ সুরেলা ...\tRead More »\n…………………..মাহফুজার রহমান মণ্ডল কাজের তাগিদে উত্তরা থেকে সদরঘাট প্রায়ই যেতাম। আমার ডিউটি থাকে সকাল থেকে সন্ধ্যা পর্যন্ত কিন্তু কোনদিন আর সন্ধ্যায় বাসা ফেরা হয়নি। যেদিন তাড়াতাড়ি ফিরতাম সেদিনও রাত ৯টা বাজতো। কারণটা কি জানেন, উত্তরা থেকে সদরঘাট ১ ঘণ্টার পথ নয় বিশ্বাস না হলে সকাল বেলা ভ্রমন করেন কিন্তু সকাল ৯টার পর বাসে উঠলে ১২/০১টা বাজবেই কারণ সবাই আপনার পিছ ...\tRead More »\nসাংবাদিকতা ও বর্তমান প্রেক্ষাপট\n……………………মোঃ আব্দুল মান্নান গণমাধ্যম হচ্ছে জনগণের কাছে তথ্য পৌঁছানোর একটি আধুনিক পদ্ধতি। একটি জনগোষ্ঠির জীবনধারা কোন দিকে ধাবিত হচ্ছে বা ধাবিত হবে গণমাধ্যম তা নিয়ন্ত্রণ করে। একটি জাতির উন্নয়নে তাই গণমাধ্যমের ভূমিকা অত্যন্ত গুরুত্বপূর্ণ। সাংবাদিকগণ জাতির বিবেক। মানুষের সামনে ন্যায়-অন্যায়ের মানদণ্ড উপস্থাপনে সাংবাদিকগণ দায়িত্ব পালন করে থাকেন। আদর্শবাদী সাংবাদিকগণের কখনও সমাজে মর্যাদার কমতি হয় না। গণ-মানুষের অধিকার রক্ষায় সাংবাদিকগণ ও ...\tRead More »\n…………………মোঃ আব্দুল মান্নান বাংলাদেশের স্বাধীনতা আন্দোলন ও মুক্তিযুদ্ধ এক ব্যক্তির নেতৃত্বেই হয়েছে। সেই মহান ব্যক্তিটি হলেন বাংলাদেশের স্থপতি জাতির পিতা বঙ্গবন্ধু শেখ মুজিবুর রহমান। বঙ্গবন্ধু তাঁর বলিষ্ঠ নেতৃত্ব ও বিচক্ষণতার মাধ্যমে বাঙ্গালী জাতিকে সুসংগঠিত করে স্বাধীনতা আন্দোলন ও মুক্তিযুদ্ধে ঝাঁপিয়ে পড়তে উদ্বুদ্ধ করতে সক্ষম হয়েছিলেন। তাঁর ডাকেই সাড়া দিয়ে বাঙ্গালী জাতি স্বাধীনতার জন্য জীবনদান করেছে এবং সম্ভ্রম হারিয়েছে প্রায় আড়াই ...\tRead More »\nলকডাউন কি নাম মাত্রই চলবে?\n………………মাহফুজার রহমান মণ্ডল “অভাগা যে দিকে যায় নদীর পানি শুকিয়ে যায়” চিরন্তন বাক্যটি যেন আজ বাংলার ৭০%-এর বেশি লোকের ভাগ্যে নাড়া দিচ্ছে। সেই যে শুরু গত ৮ই মার্চ’২০ইং সেদিন প্রথম করোনাভাইরাস রোগী শনাক্ত হয় আজ অবধি চলমান। আমরা নিম্ন ও নিম্নমধ্য বৃত্তরা কিভাবে বেঁচে আছি এক মাত্র আল্লাহই জানেন। মানুষ বেঁচে থাকার জন্য যে যেভাবে পারে নিজের মতো করে ব্যবস্থা ...\tRead More »\n……………………মাহফুজার রহমান মণ্ডল যুগযুগ ধরে প্রাকৃতিক দুর্যোগ গতি বদলাচ্ছে। কখন যে কি দুর্যোগ হবে এক মাত্র বিধাতাই জানেন। ঠিক সেই রকম দুর্যোগ এই করোনা। এ কাউকে রেহাই দিচ্ছে না বড়-ছোট, ধনী-গরীব, দেশি-বিদেশী, রাজা-বাদশা, জাত-পাত ইত্যাদি। মুলত এটা একটা সংক্রামক ব্যাধি। নেই কোন নিরাময় ঔষধ, নেই কোন প্রতিশোধক তবে এখন টিকা বের হয়েছে কিন্তু ১০০% কার্যকারী নয়। কিছুটা কার্যকর হলেও ভেরিয়েন্ট ...\tRead More »\nমার্কিন প্রশাসনে ইসরায়েল-এর প্রভাব এবং আরব দেশসমুহের সাথে সম্পর্ক।\n……………………………. মোঃ আব্দুল মান্নান ইহুদী রাষ্ট্র ইসরায়েল ইংগ-মার্কিন পরিকল্পনায় অবৈধভাবে মুসলিম দেশ ফিলিস্তিনের ওপর প্রতিষ্ঠিত হয় সেই ১৯৪৮ সালে। তখন থেকেই এ রাষ্ট্র- টি শুধু ফিলিস্তিনের মুসলমানদের উপরই নয় পার্শ্ববর্তী মুসলিম দেশসমুহের ওপর সন্ত্রাসী হামলা চালিয়ে আসছে। ফিলিস্তিনের এমন কোনজনপদ নেই যেখানে মুসলিমদের রক্তে সেখানকার মাটি রঞ্জিত হয়নি। ইহুদীদের হামলায় ছোট ছোট শিশুরাও প্রাণে রক্ষা পায়নি এবং তা আজ অবদি ...\tRead More »\nএই বছরের লকডাউন এমন এক সময় আরাম্ভ হলো যেন ‘তিল থেকে তাল’। যতদূর জানা যায় সংক্রমন ও মৃত্যুর হার প্রায় কমেই এসেছিল আর আগের প্ল্যান অনুযায়ী মহান স্বাধীনতা ও জাতীয় দিবস, স্বাধীনতার সুবর্ণ জয়ন্তী পালন প্রায় শেষ। উক্ত অনুষ্ঠানে যোগদানের জন্য বিভিন্ন দেশের রাষ্ট্র প্রধানগণ এসেছিলেন। সেই সুত্র ধরে দু’দিনের সপরে ভারতের প্রধানমন্ত্রী নরেন্দ্র মোদিও বাংলাদেশে আসেন। মোদী আসায় ইসলামী ...\tRead More »


নির্বাচনোত্তর সংখ্যালঘু নির্যাতনের কারণ ও প্রতিকার | blog.bdnews24.com - pioneer blog for citizen journalism in bangladesh\nনির্বাচনোত্তর সংখ্যালঘু নির্যাতনের কারণ ও প্রতিকার\nবুধবার ০৫ অক্টোবর ২০১১, ০৭:৩২ পূর্বাহ্ন\n১৯৭১ সালে স্বfধীনতার পর দেশে বেশ কয়েকটি নির্বাচন হয়ে গেল । দলীয় সরকারের অধীনে, সামরিক সরকারের অধীনে এবং সর্বশেষ চারটি নির্বাচন হল তত্বাবধায়ক সরকারের অধীনে । প্রায় প্রতিটি নির্বাচনেই ক্ষমতার পালাবদল হয়েছে । একটি দল যখন ক্ষমতায় থাকে তখন প্রতিপক্ষ বিরোধী দলের উপর কম বেশি জুলুম নির্যাতন, দমন-নিপিড়ন করে থাকে । ফলে ক্ষমতার পালাবদলের সাথে সাথে কিছু সহিংসতা নির্বাচন পরবর্তী সময়ে হয়ে থাকে । ২০০১ সালের নির্বাচনের পর সংখ্যালঘুদের (হিন্দুদের) উপর নির্যাতনের অভিযোগ উঠে । কিছু রাজনৈতিক দলের পাশাপাশি দেশী বিদেশী কিছু মানবাধিকার সংগঠনও সংখ্যালঘু নির্যাতনের বিষয়টি বিভিন্ন সময়ে সামনে আনে । কিন্তু কেন এই সংখ্যালঘু (হিন্দু) নির্যাতন ? আমাদের দেশে ছোট ছোট আরো অনেক সম্প্রদায়ের মানুষ বাস করে । হিন্দুদের চেয়ে অনেক ক্ষুদ্র জাতিগোষ্টী যেমন চাকমা, মারমা, মনিপুরী ইত্যাদির বসবাস রয়েছে দেশের বিভিন্ন অঞ্চলে । তাদের উপর তো নির্যাতনের অভিযোগ উঠেনি । সুতরাং একে সংখ্যালঘু নির্যাতন না বলে হিন্দু নির্যাতন বলা যেতে পারে । আবার এই নির্যাতনের অভিযোগটি ৯১ সালের নির্বাচনের পর পাওয়া যায়নি । তখনও বিএনপি জয় ভাল করে সরকার গঠন করেছিল । ৯৬ সালের নির্বাচনে আওয়ামীলীগ জয়ী হয়ে সরকার গঠন করেছিল । তখন স্বাভাবিক ভাবেই সংখ্যালঘু নির্যাতনের কোন অভিযোগ পাওয়া যায়নি । ২০০৮ সালের নির্বাচনে আবার আওয়ামীলীগ জয়ী হয়ে সরকার গঠন করে । এবারও সংখ্যালঘু নির্যাতনের কোন অভিযোগ পাওয়া যায়নি। তাহলে কেন ২০০১ সালের নির্বাচনের পরে সংখ্যালঘু (হিন্দু) নির্যাতনের ঘটনা ঘটল ? কেউ কেউ মনে করতে পারেন তারা (হিন্দুরা) সংখ্যালঘু বলে তাদের উপর নির্যাতন করা হয়েছে । তাদের এই মনে করার পেছনে কোন যুক্তি আছে মনে হয় না । কারণ হিন্দুদের চেয়েও সংখ্যায় কম এমন অনেক সম্প্রদায় এদেশে রয়েছে । সুতরাং সংখ্যায় কম বেশি হওয়ার কারণে তাদেরকে নির্যাতন করা হয়নি । আবার ৯১ সালে একই দল বিএনপি ক্ষমতা গ্রহণের পরও কিন্তু এই নির্যাতনের ঘটনা ঘটেনি । সুতরাং বিএনপির ক্ষমতার উপরও এই নির্যাতন নির্ভর করে না । তাহলে ২০০১ সালে কেন হিন্দুদের উপর নির্যাতন করা হয়েছিল ? মুলত: একটি কারনে ২০০১ সালের নির্বাচনের পর হিন্দুদের উপর নির্যাতন করা হয়েছিল এবং এর প্রতিকার ২টি উপায়ে করা যেতে পারে ।\nকারণ : ১৯৯৬-২০০১ এই ৫ বছর ক্ষমতায় ছিল আওয়ামী লীগ । ক্ষমতায় থাকাকালীন সময়ে বিরোধী দলের উপর অঞ্চলবেদে তৃণমূলের কর্মী-সমর্থক থেকে শুরু করে কেন্দ্রীয় অনেক নেতার উপর দলীয় ক্যডার ও পুলিশ দিয়ে এবং হয়রানীমুলক মামলার সাহায্যে অনেক নির্যাতন জুলুম করা হয় । অনেক রাজনৈতিক হত্যাকান্ঠ সংগঠিত হয় । অনেকে আহত ও পংগু হন । ক্ষমতশীন দলের বিভিন্ন অংগ সংগঠনের বেপরোয়া চাদাবাজি, টেন্ডারবাজি, খুন, ধর্ষণ ইত্যাদিতে বিরোধীদলের নেতা-কর্মী থেকে শুরু করে সাধারণ মানুষও অতিষ্ট হয়ে উঠে । যার প্রমাণ ২০০১ সালের নির্বাচনের ফলাফল । নির্বাচনে জয় লাভের পর অত্যাচারিত নেতা-কর্মীরা তাদের ৫ বছরের নির্যাতনের প্রতিশোধ নেওয়ার জন্য তৎপর হয়ে উঠে। একজন সাধারণ মানুষের কক্ষে আওয়ামী লীগের কোন বড় নেতার উপর প্রতিশোধ নেওয়া সম্ভব নয় । তাই সে টার্গেট করে তার আশেপাশে আওয়ামী লীগের কর্মী কারা কারা আছে । মুসলমানরা বিভিন্ন দলে বিরাজমান । অর্থাৎ কারো এক ভাই লীগ করে অপর ভাই বিএনপি করে, কারো মামা লীগ করে, চাচা জাতীয় পার্টি করে, আবার কারো খালু জামাত করে । ফলে বিএনপি ক্ষমতায় আসার পর লীগের অনেকেই মামা, খালু, চাচাদের আশ্রয়ে চলে যায় । এভাবে তারা নিজেদেরকে নির্যাতন থেকে রক্ষা করতে পারে । কিন্তু হিন্দু সম্প্রদায়ের সবাই বছরের পর বছর, যুগের পর যুগ ধরে আওয়ামী লীগ করার কারণ তারা কারো আশ্রয়ে যেতে পারেনা । ফলে তারা নির্যাতনের শিকার হয় ।\nপ্রতিকার : নির্বাচনোত্তর হিন্দু সম্প্রদায়ের উপর নির্যাতন বন্ধের উপায় মূলত ২ টি ।\nপ্রথমত, আওয়ামী লীগ ক্ষমতায় থাকাকালীন সময়ে বিরোধীদলের উপর দমন পিড়ন না করা । ছাত্রলীগ সহ অংগ সংগঠনের লাগাম ছেড়ে না দেওয়া । তাহলে বিরোধী দলের নেতা কর্মীদের মাঝে প্রতিশোধের স্পৃহা কম থাকবে এবং নির্যাতন কম হবে ( নাও হতে পারে) । যেমনটি ১৯৯১ এর নির্বাচনের পরে হয়েছিল । সরকার বিরোধীদলের উপর যত বেশি নির্যাতন করবে ক্ষমতা হারানোর পর তাদেরকে ততো বেশি নির্যাতন সইতে হবে । নির্বাচন পরবর্তী সময়ে এই নির্যাতনের বড় একটি অংশ পরবে হিন্দুদের উপর ।\nদ্বিতীয়ত, হিন্দু সম্প্রদায়ের মধ্যে বিভিন্ন দলের নেতা, কর্মী, সমর্থক থাকা । সারাজীবন নৌকায় ভোট দিব, এই অবস্থান থেকে হিন্দুদেরকে সরে আসতে হবে । তাহলে যখন যেই দলই ক্ষমতায় যাক না কেন তারা তাদের সম্প্রাদায়ের অপর দলের নেতা কর্মীদের আশ্রয়ে যেতে পারবে । তাহলে নির্বাচোনত্তর সংখ্যালঘু (হিন্দু) নির্যাতন নির্মুল করা সম্ভব । তাছাড়া যত আইন কানুনই করা হোক না কেন তেমন কোন কাজ হবে বলে মনে হয় না ।\nবুধবার ০৫অক্টোবর২০১১, পূর্বাহ্ন ০৯:৪২\nবেশি সস্তা হয়ে গেলো না!\nসে হিসাবে ২০০৮ সালে ইলেকশনের পরে ধরে ধরে বিএনপি জামাত পিটানো ও মারার দরকার ছিল, দরকার ছিল বিএনপির কর্মীদের বাড়ি ঘর জ্বালিয়ে দেয়া, পুকুরে বিষ ঢেলে মাছ মেরে ফেলা, ধান কেটে নেয়া, বিএনপির বাড়ির মেয়েদের সর্বনাশ করা। কিন্তু এসব কিছুই হয় নাই।\nইতরামির একটা লিমিট থাকা উচিৎ ছিল।\nবুধবার ০৫অক্টোবর২০১১, পূর্বাহ্ন ০৯:৫৮\nমুসলমানরা বিভিন্ন দলে বিরাজমান । অর্থাৎ কারো এক ভাই লীগ করে অপর ভাই বিএনপি করে, কারো মামা লীগ করে, চাচা জাতীয় পার্টি করে, আবার কারো খালু জামাত করে । ফলে বিএনপি ক্ষমতায় আসার পর লীগের অনেকেই মামা, খালু, চাচাদের আশ্রয়ে চলে যায় । এভাবে তারা নিজেদেরকে নির্যাতন থেকে রক্ষা করতে পারে । কিন্তু হিন্দু সম্প্রদায়ের সবাই বছরের পর বছর, যুগের পর যুগ ধরে আওয়ামী লীগ করার কারণ তারা কারো আশ্রয়ে যেতে পারেনা । ফলে তারা নির্যাতনের শিকার হয় ।\nবুধবার ০৫অক্টোবর২০১১, অপরাহ্ন ১২:১০\nতাহলে তো একটা কথা বলতেই হয় দেশে এতো রাজনইতিক হানা হানি তাদের কার মামা চাচা খালু সবখানে আছে।\nআসলে খোঁড়া যুক্তি দিয়ে বিভ্রান্ত করার চেষ্টা।\nযার যেমন চিন্তা ভাবনা।


বিজেপির হয়ে ভোটে দাঁড়াতে পারেন মাধুরী দীক্ষিত | TheWall\nYou are at:Home»খবর»বিজেপির হয়ে ভোটে দাঁড়াতে পারেন মাধুরী দীক্ষিত\nবিজেপির হয়ে ভোটে দাঁড়াতে পারেন মাধুরী দীক্ষিত\nদ্য ওয়াল ব্যুরো : অভিনেত্রী মাধুরী দীক্ষিতকে লোকসভা ভোটে দাঁড় করানোর কথা ভাবছে বিজেপি। বৃহস্পতিবার দলীয় সূত্রেই এই ইঙ্গিত মিলেছে। নাম প্রকাশে অনিচ্ছুক এক বিজেপি নেতা জানিয়েছেন, আমরা এখন প্রার্থীদের নাম চূড়ান্ত করছি। পুনে লোকসভা কেন্দ্রের প্রার্থী হিসাবে মাধুরী দীক্ষিতের নাম সিরিয়াসলি বিবেচনা করা হচ্ছে। আমাদের মনে হয় ওই কেন্দ্রটিই তাঁর পক্ষে উপযুক্ত হবে।\n২০১৪ সালের লোকসভা নির্বাচনে বিজেপি পুনে কেন্দ্রটি কংগ্রেসের থেকে কেড়ে নেয়। বিজেপি প্রার্থী অনিল শিরোলে তিন লক্ষ ভোটে জিতেছিলেন। বিজেপির এক বিশিষ্ট নেতা বলেন, আমাদের নেতা নরেন্দ্র মোদী প্রথমবার গুজরাতের মুখ্যমন্ত্রী হওয়ার পরে এই কৌশল নিয়েছিলেন। পঞ্চায়েত ও পুরসভার নির্বাচনে তিনি কয়েকজন পুরানো প্রার্থীর পরিবর্তে অভিনেতাদের প্রার্থী করেন। তাতে পার্টির লাভই হয়েছিল। প্রার্থী হিসাবে যারা নতুন মুখ, তাদের বিরুদ্ধে বিরোধীরা কোনও অভিযোগ করতে পারেনি। তারা ঘাবড়ে গিয়েছিল। সেই সুযোগে বিজেপি সর্বাধিক আসন জিতে নেয়। ২০১৭ সালে দিল্লির পুরভোটেও নতুন মুখ এনে ভালো ফল পাওয়া যায়। কোনও সিটিং কাউন্সিলারকে টিকিট দেওয়া হয়নি। সেই ভোটে জিতেছিল বিজেপি।\nআরও পড়ুন বিজেপি-র রথযাত্রা তো আটকে দিল আদালত, কিন্তু তৃণমূলের যাত্রার ভবিষ্যৎ কী?\nগত জুন মাসে মাধুরী দীক্ষিতের বাড়িতে গিয়েছিলেন বিজেপির সভাপতি অমিত শাহ। তাঁর সঙ্গে ছিলেন মহারাষ্ট্রের মুখ্যমন্ত্রী দেবেন্দ্র ফড়নবিশ। বিজেপির সম্পর্ক সমর্থন যাত্রার অংশ হিসাবে অমিত শাহ মাধুরী ও তাঁর স্বামী শ্রীরাম নেনের সঙ্গে দেখা করেন। তখনই অনেকে প্রশ্ন তুলেছিলেন, মাধুরী কি গেরুয়া ব্রিগেডের ঘনিষ্ঠ হচ্ছেন? অভিনেত্রী নিজে বলেছিলেন, বিজেপির দুই শীর্ষ নেতার সঙ্গে তাঁর সাক্ষাৎকার নিছক সৌজন্যমূলক। তিনি রাজনীতিতে আগ্রহী নন। কিন্তু পরে তাঁর মত বদলেছে বলে জানা যায়।\nমাধুরী দীক্ষিতের বয়স এখন ৫১। তিনি একসময় বলিউডের এক নম্বর হিরোইন ছিলেন। হম আপকে হ্যায় কৌন, দিল তো পাগল হ্যায়, সাজন ও দেবদাস প্রভৃতি হিট ছবির নায়িকা তিনি। এর আগে বলিউডের বেশ কয়েকজন সফল অভিনেতা-অভিনেত্রী নির্বাচনে অংশগ্রহণ করেছেন। ১৯৮৪ সালে এলাহাবাদ থেকে নির্বাচনে দাঁড়িয়েছিলেন মেগাস্টার অমিতাভ বচ্চন। এছাড়া হেমা মালিনী, ধর্মেন্দ্র, জয়া প্রদা, রাজ বব্বর, শত্রুঘ্ন সিনহা, গোবিন্দা, অনেকেই ভোটে দাঁড়িয়েছেন। সফল হয়েছেন তাঁদের বেশিরভাগ। এবার সম্ভবত তাঁদের তালিকায় যুক্ত হতে চলেছে মাধুরী দীক্ষিতের নাম।\nদক্ষিণের রাজ্যগুলিতে অভিনেতা-অভিনেত্রীরা ভোটে দাড়াঁচ্ছেন বহুদিন আগে থেকেই। তামিলনাড়ুর মুখ্যমন্ত্রী এম জি রামচন্দ্রন, অন্ধ্রপ্রদেশের মুখ্যমন্ত্রী এন টি রামরাওয়ের মতো নেতা একসময় ছিলেন প্রথম সারির অভিনেতা।\nBJP loksabha election madhuri dixit\nPrevious Articleবিজেপি সমাজকে বিভক্ত করতে চায়, দল ছাড়লেন সাংসদ ফুলে\nNext Article খ্যাতির শীর্ষে! ‘ভোগ ইউএস’ কভারে প্রথম ভারতীয় মুখ প্রিয়াঙ্কা , বিশ্বের ১০০ সেরা নারীর তালিকায় তিনিই


দিনভর নাটকীয়তা রাতে আন্দোলন স্থগিত\nস্টাফ রিপোর্টার | ১২ জুন ২০১৯, বুধবার, ১০:১৫\nদিনভর নানা নাটকীয়তার পর রাতে অনির্দিষ্টকালের জন্য আন্দোলন স্থগিতের ঘোষণা দিয়েছেন ছাত্রদলের বিক্ষুব্ধ নেতারা। ছাত্রদলের কমিটি গঠনে দায়িত্বপ্রাপ্ত বিএনপি নেতাদের সঙ্গে আলোচনার প্রেক্ষিতে তারা এ ঘোষণা দেন। এর আগে নতুন কমিটি গঠনে একাডেমিক ইয়ার নির্ধারণ করে দেয়ার প্রতিবাদে মঙ্গলবার বেলা ১১টায় নয়াপল্টন কেন্দ্রীয় কার্যালয়ের সামনে অনশনে বসেন বিক্ষুব্ধ ছাত্রনেতারা। সোয়া ১১টার দিকে তারা কার্যালয়ের মূলফটকে তালা ঝুলিয়ে দেন। সেখানে অবস্থান নিয়ে দিনভর প্রতিবাদ জানাতে থাকেন। এ সময় কার্যালয়ে অবস্থানরত বিএনপির সিনিয়র যুগ্ম মহাসচিব রুহুল কবির রিজভীকে তারা কার্যালয় ছেড়ে যাওয়ার চাপ দেন। সে জন্য কার্যালয়ের সামনে একটি অ্যাম্বুলেন্সও ডেকে আনেন। খবর পেয়ে ছাত্রদলের কাউন্সিল ও নির্বাচন পরিচালনার দায়িত্বপ্রাপ্ত কয়েকজন নেতা সেখানে ছুটে আসেন।\nতারা ছাত্রনেতাদের বুঝানোর চেষ্টা করেও পরিস্থিতি স্বাভাবিক করতে পারেননি। বরং কয়েকজন ছাত্রনেতা শহীদউদ্দিন চৌধুরী এ্যানীকে ধাক্কা দেন। ছাত্রদলের একজন মাঝারি সারির নেতাকে পিটিয়ে আহত করেন। বিকালে অসুস্থ রুহুল কবির রিজভীকে দেখতে নয়াপল্টনে যান বিএনপি স্থায়ী কমিটির দুই সদস্য মির্জা আব্বাস ও গয়েশ্বর চন্দ্র রায়। তারা ভেতরে ঢুকে রিজভীর শারীরিক পরিস্থিতির খোঁজ-খবর নিয়ে বেরিয়ে যাবার পর ছাত্রনেতারা আবারও কার্যালয়ে তালা লাগিয়ে দেন। এ ঘটনায় ছাত্রদলের কমিটি গঠনের দায়িত্বপ্রাপ্ত তিন কমিটির নেতারা দফায় দফায় বৈঠক করেন বিএনপি চেয়ারপারসনের গুলশান কার্যালয়ে। সন্ধ্যায় এক বৈঠকে ছাত্রদলের বিক্ষুব্ধ বেশ কয়েকজন সিনিয়র নেতাকে ডেকে নেয়া হয় গুলশানে। এ বৈঠক শেষে অনির্দিষ্টকালের জন্য আন্দোলন স্থগিত করেন ছাত্রদলের বিক্ষুব্ধ নেতারা। ছাত্রদলের সাবেক যুগ্ম সম্পাদক মফিজুর রহমান আশিক বলেন, নেতারা ছাত্রদলের সার্বিক বিষয়ে বিএনপির ভারপ্রাপ্ত চেয়ারম্যানের সঙ্গে কথা বলবেন বলে জানিয়েছেন। আলোচনা অব্যাহত থাকবে। নেতাদের কথায় আশ্বস্ত হয়ে আমরা আন্দোলন অনির্দিষ্টকালের জন্য স্থগিত করেছি। আশাকরি, পরিস্থিতি বিবেচনা করে শীর্ষ নেতৃত্ব বাস্তবসম্মত সিদ্ধান্ত নেবেন।\nবিএনপি কেন্দ্রীয় কার্যালয়ের তালা লাগানোর নেপথ্য কারণ আসলে কি? ছাত্রনেতাদের প্রতিবাদের ধরণ ও নানামুখী প্রচার-প্রচারণার কারণে এমন প্রশ্ন এখন সর্বত্র। বিএনপির সহযোগী সংগঠন ছাত্রদলকে ঢেলে সাজাতে মেয়াদোত্তীর্ণ কমিটি বাতিল করা হয় গত ৩রা জুন। সেই সঙ্গে আগামী ৪৫দিনের মধ্যে কাউন্সিলের মাধ্যমে নতুন কমিটি গঠনের ঘোষণা দেয়া হয়। নতুন কমিটিতে নেতৃত্ব নির্বাচনে শর্ত হিসেবে প্রার্থীদের একাডেমিক ইয়ার নির্ধারণ করে দেয়া হয়। আর এ ঘটনায় ক্ষুব্ধ হয়ে উঠে ছাত্রদলের বিলুপ্ত কমিটির সিনিয়র নেতারা। বিএনপির দায়িত্বশীল একাধিক নেতা জানান, বিরোধী দলের রাজনীতিতে প্রতিকূল পরিস্থিতির কারণে যথাসময়ে কোন সংগঠনেরই কমিটি পুনর্গঠনের সুযোগ পাওয়া যায়নি। প্রকাশ্য রাজনীতিতে প্রশাসনের প্রতিবন্ধকতা ও নেতাকর্মীদের মামলা হামলাজনিত কারণে বারবার চেষ্টা করেও কমিটিগুলো আপডেট রাখা যায়নি। ফলে ছাত্রদল নেতাদের ছাত্রত্ব শেষ হওয়ার পাশাপাশি ও তারা বয়সী হয়ে পড়েছেন।\nএতে একদিকে নেতৃত্ব প্রত্যাশীদের জট লেগেছে, অন্যদিকে নিয়মিত ছাত্রদের সঙ্গে ছাত্রনেতারা সম্পর্কহীন হয়ে পড়েছেন। এ নিয়ে নানামুখী সমালোচনার শিকার হয়েছে বিএনপি। মেয়াদোত্তীর্ণ কমিটি ভেঙে নতুন কমিটি গঠনের দাবি ছিল ছাত্রদলের পদপ্রত্যাশী সিনিয়র ও মাঝারি সারির নেতাদের। এমনকি ছাত্রদলের তুলনামুলক জুনিয়র নেতৃত্ব ও ছাত্রদল সমর্থক শিক্ষার্থীরা দীর্ঘদিন ধরে ছাত্রদের হাতে ছাত্রদলের নেতৃত্ব ফিরিয়ে দেয়ার দাবি জানিয়ে আসছিল। এমন পরিস্থিতিতে ছাত্রদের হাতে ছাত্রদলের নেতৃত্ব ফিরিয়ে দিতে ছাত্রদলকে ঢেলে সাজানোর উদ্যোগ নেয় বিএনপি। রাজনীতির বৃহত্তর স্বার্থে সংগঠনের সিনিয়র নেতাদের স্যাক্রিফাইসের একটি ইঙ্গিতও দেয়া হয়। এ নিয়ে সার্চ কমিটি গঠনের মাধ্যমে সার্বিক বিষয়ে তথ্য-উপাত্ত সংগ্রহ করেন বিএনপির ভারপ্রাপ্ত চেয়ারম্যান তারেক রহমান। পরে তিনি স্কাইপে ছাত্রদল নেতাদের সঙ্গে ধারাবাহিক মতবিনিময় করেন। কিন্তু মেয়াদোত্তীর্ণ কমিটি ভেঙে নতুন কমিটি গঠনের শর্তযুক্ত করার ঘটনা পুরো পরিস্থিতি পাল্টে দেয়। পরে কাউন্সিল করতে তিনটি কমিটি গঠন করে দায়িত্ব ভাগ করে দেয়ার বিষয়টি জানানো হয়। কমিটিগুলো হলো- নির্বাচন পরিচালনা কমিটি, বাছাই কমিটি ও আপিল কমিটি। প্রতিটি কমিটি গঠন করা হয়েছে ছাত্রদলের সাবেক সভাপতি ও সাধারণ সম্পাদকদের সমন্বয়ে।\nছাত্রদলের সিনিয়র ও মাঝারি সারির নেতারা মেয়াদোত্তীর্ণ কমিটি বাতিলকে স্বাগত জানালেও নতুন নেতৃত্ব নির্বাচনে একাডেমিক ইয়ার যুক্ত করাকে হটকারি সিদ্ধান্ত হিসেবে বিবেচনা করছেন। তারা বলছেন, ছাত্রদলের নেতৃত্ব অবশ্যই ছাত্রদের হাতে যাওয়াই কাঙ্ক্ষিত বিষয়। কিন্তু বিএনপির দায়িত্বশীল নেতাদের এটাও বিবেচনা করতে হবে যে, প্রতিকূল পরিবেশের কারণে যথাসময়ে ছাত্রদলের কমিটি পুনর্গঠন হয়নি। ফলে নেতৃত্ব প্রত্যাশীদের জট তৈরি হয়েছে। ছাত্রনেতারা বলছেন, ছাত্রদলের সর্বস্তরের নেতাকর্মীরা কয়েকবছর ধরেই মেয়াদোত্তীর্ণ কমিটি বাতিলের দাবি জানিয়ে আসছিল। এক দুই বছর আগে সে কমিটি বাতিল করা হলেও এমন পরিস্থিতি তৈরি হতো না। বিএনপির শীর্ষ নেতৃত্বের ছাত্রদলকে যদি ঢেলে সাজানোর পরিকল্পনা থাকে তাহলে তারা একদিন সে উদ্যোগ নিতে পারতেন। নেতৃত্ব জটের বিষয়টি বিবেচনায় নিয়ে সম্প্রতি সিনিয়র নেতারা সবাই একমত হয়ে বিএনপির ভারপ্রাপ্ত চেয়ারম্যান তারেক রহমানের কাছে একটি সুনির্দিষ্ট লিখিত দাবিনামা দেয়া হয়। তার সঙ্গে ধারাবাহিক মতবিনিময়েও ছাত্রনেতারা একাট্টা হয়ে একই দাবি করেছিল। সেখানে বলা হয়েছিল, প্রথমে ৬ মাসের জন্য একটি আহ্বায়ক কমিটি গঠন ও পরে এক বছরের জন্য একটি স্বল্পমেয়াদী কমিটি করে ছাত্রদলের সিনিয়র ও মাঝারি সারির নেতাদের সম্মানজনকভাবে বিদায় দেয়া যায়। পাশাপাশি তাতে আগামীদিনের নেতৃত্বের বয়সও কমে আসবে।\nকিন্তু মেয়াদোত্তীর্ণ কমিটি বাতিল ও নতুন কমিটির শর্তে ছাত্রনেতাদের সমস্ত দাবিতে অগ্রাহ্য করা হয়। বিক্ষুব্ধ ছাত্রনেতারা বলছেন, এর মধ্যে দিয়ে অন্তত দেড় শতাধিক সিনিয়র ও মাঝারি সারির নেতার রাজনৈতিক ভবিষ্যৎ অনিশ্চিত হয়ে পড়েছে। যাদের মধ্যে রাজনীতি করতে গিয়ে গুমের শিকার, বারবার কারাভোগকারী, অর্ধশতাধিক মামলার আসামী ও ক্ষমতাসীনদের হাতে হামলার শিকার অনেকেই রয়েছেন। নতুন সিদ্ধান্তের কারণে দেখা যাচ্ছে কেবল সিনিয়র নেতারাই নয়, মাঝারির সারির অনেক নেতার রাজনীতি শেষ হয়ে যাবে। অথচ এ শর্তের মাধ্যমে বিশেষ কিছু অর্জন হবে না। কারণ ২০০০ সালে এসএসসি বা সমমানের যে শর্ত যুক্ত করা হয়েছে তাতে তাদেরও বয়স হয়ে গেছে ইতিমধ্যে ৩৪-৩৫ বছর। তাদের নেতৃত্ব যে কমিটি হবে তারাও সে অর্থে তরুণতর হবে না। শত শত ছাত্রনেতার রাজনৈতিক জীবন অনিশ্চিত করে তোলা নতুন এই সিদ্ধান্তের নেপথ্যে কয়েকটি সিন্ডিকেটকে দায়ী করছেন ছাত্রনেতারা। তারা বলছেন, ছাত্রদলের সাবেক সভাপতি ও সাধারণ সম্পাদকের কয়েকটি গ্রুপ নিজেদের পছন্দের ও অনুগতদের হাতে ছাত্রদলের নেতৃত্ব তুলে দিতে চান। এইজন্য তারা বিএনপির ভারপ্রাপ্ত চেয়ারম্যান তারেক রহমানকে ভুলবার্তা দিয়ে ও প্রভাবান্বিত করে এমন সিদ্ধান্ত নিতে প্ররোচিত করেছেন। এক্ষেত্রে ছাত্রনেতাদের ক্ষোভের লক্ষ্যবিন্দু হয়ে পড়েছেন দলের কেন্দ্রীয় কার্যালয়ে অবস্থানকারী সিনিয়র যুগ্ম মহাসচিব রুহুল কবির রিজভী।\nবিএনপি ও ছাত্রদল দুইপক্ষ নানা যুক্তি তুলে ধরলেও কার্যালয়ে তালা দেয়ার পেছনে অন্যকিছু ইঙ্গিত পাচ্ছেন রাজনৈতিক মহল। বিএনপির দায়িত্বশীল একাধিক নেতা বলেন, দলে নেতৃত্ব প্রত্যাশীদের প্রতিযোগীতা থাকে, কোন সিদ্ধান্ত প্রতিকূলে গেলে প্রতিবাদও হয়। কিন্তু কার্যালয়ের মূল ফটকে তালা দেয়ার বিষয়টি স্বাভাবিক নয়। তারা বলছেন, এখানে রিজভীকে টার্গেট করা হচ্ছে। নানা সমালোচনা থাকলেও দলের দুর্দিনে নিজের পরিবার ছেড়ে টানা একবছরের বেশি সময় কার্যালয়ে অবস্থান করে প্রতিদিন দলের পক্ষে নানা ইস্যুতে কথা বলছেন তিনি। দলের শীর্ষ নেতৃত্বের সায় না থাকলে সেটা তার পক্ষে সম্ভব হতো না। কিন্তু সরকারের এবং বিএনপিরই একাংশের কাছে তার কার্যালয়ে থাকার বিষয়টি পছন্দের নয়। ফলে তারা বিক্ষুব্ধ ছাত্রনেতাদের প্রতিবাদকে উপলক্ষ করে রিজভীকে কার্যালয় থেকে বের করতে চায়। এ জন্য তারা কৌশলে বিক্ষুব্দ ছাত্রনেতাদের উস্কানি দেয়ার পাশাপাশি সামাজিক ও মূলধারার গণমাধ্যমে কৌশলী প্রচারণা চালাচ্ছেন। বিএনপির দায়িত্বশীল কয়েকজন নেতা বলেন, সরকার ঘোলা পানিতে মাছ শিকার করতে চাইছে। তারা কৌশলে আমাদের ছাত্রনেতাদের ব্যবহার করে দলের একটি অনাকাঙ্ক্ষিত পরিস্থিতি তৈরি করতেই নেপথ্যে সুতো টানছেন। দাবার গুটি হিসেবে ব্যবহার করছেন ছাত্রদল নেতাদের। এদিকে পরিস্থিতির গুরুত্ব বিবেচনা করে গতকাল সকালে ছাত্রনেতারা বিক্ষোভ শুরুর পরপরই সেখানে ছুটে যান ছাত্রদলের দায়িত্বপ্রাপ্ত নেতারা। কিন্তু সেখানে তারা পরিস্থিতি শান্ত করতে ব্যর্থ হওয়ার পর গুলশান কার্যালয়ে বৈঠকে বসেন।\nকার্যালয়ে তালা, গ্যাস-বিদ্যুৎ সংযোগ বিচ্ছিন্ন: এদিকে মঙ্গলবার সকাল ১১টায় রাজধানীর নয়াপল্টন বিএনপির কেন্দ্রীয় কার্যালয়ের সামনে ছাত্রদলের বিক্ষুব্ধ নেতারা প্রতিবাদ শুরু করেন। সোয়া ১১টায় তারা নয়াপল্টনের মূল ফটকে তালা ঝুলিয়ে দেন। এ সময় সেখানে যান বিএনপির ভাইস চেয়ারম্যান বরকত উল্লাহ বুলু, সাংগঠনিক সম্পাদক ফজলুল হক মিলন, প্রচার সম্পাদক শহীদ উদ্দিন চৌধুরী এ্যানী ও প্রশিক্ষণ সম্পাদক এবিএম মোশাররফ হোসেন। তারা কার্যালয়ে প্রবেশ করতে চাইলে তাদের বাধা দেন সাবেক ছাত্রনেতারা। এ নিয়ে তাদের মধ্যে তর্ক-বিতর্ক হয়। বিএনপির চার নেতাকে ছাত্রনেতারা বলেন, বয়সসীমা না করে ছাত্রদলের ধারাবাহিক কমিটি দিতে হবে। আর বিএনপির সিনিয়র যুগ্ম মহাসচিব রুহুল কবির রিজভী একাই দুটি পদ নিয়ে অফিসকেই বাড়ি-ঘর বানিয়েছেন।\nরিজভীকে এখান থেকে বের করে নিয়ে যান। পরে বরকত উল্লাহ বুলু কার্যালয়ের সামনে থেকে চলে যান। অন্য তিন নেতা কার্যালয়ে পাশে বইয়ের দোকানে বসতে চাইলে দোকানের সাটার নামিয়ে দেন। এসময় শহীদ উদ্দিন চৌধুরী এ্যানী কার্যালয়ে ভিতরে গিয়ে কথা বলতে চাইলে তাকে বাধা দেন এবং এক পর্যায়ে তাকে ধাক্কা দেন। ছাত্রনেতাদের সঙ্গে তর্ক-বিতর্ক শেষে ফজলুল হক মিলন সাংবাদিকদের বলেন, কমিটির বিষয়ে সিদ্ধান্ত দল থেকে দেয়া হয়েছে। আর আমরা সবাই বসে এটা কার্যক্রম করবো। তবে দুঃখ ও অভিমান থাকতেই পারে। এটা অস্বাভাবিক কোন ঘটনা নয়। আর তাদের দুঃখ ও বেদনা আমরা শুনবো। এর কিছুক্ষণ পর কেন্দ্রীয় কার্যালয়ের সামনে হাজির হন বিএনপির ভাইস চেয়ারম্যান শামসুজ্জামান দুদু ও চেয়ারপারসনের উপদেষ্টা আমানউল্লাহ আমান। এসময় বিক্ষুদ্ধ ছাত্রদল নেতারা দুদুকে ঘিরে ধরে তাদের দাবির কথা তুলে ধরেন। তবে তাদের কার্যালয়ে ঢুকতে দেয়নি। কিছুক্ষণ পর রিজভী আহমেদকে কার্যালয় থেকে বের করে দেয়ার জন্য একটি অ্যাম্বুলেন্স ডেকে আনে ছাত্রদল। পরে অ্যাম্বুলেন্সটি ফিরিয়ে দেয়া হয়। দুপুরে তারা কার্যালয়ের বিদ্যুৎ ও গ্যাস সংযোগ বিচ্ছিন্ন করে দেয়। এদিকে বিকাল সোয়া ৪টার দিকে বিক্ষুব্ধরা কেন্দ্রীয় কার্যালয়ে ঢুকে সেখানে আগে থেকেই অবস্থানরত ঢাকা মহানগর পূর্ব ছাত্রদলের সাংগঠনিক সম্পাদক রবিউল ইসলাম নয়নকে পিটিয়ে বের করে দেন।\nএটা মান-অভিমান, সবকিছু ঠিক হয়ে যাবে: আব্বাস-গয়েশ্বর\nএদিকে বিএনপির সিনিয়র যুগ্ম মহাসচিব অসুস্থ রুহুল কবির রিজভীকে দেখতে নয়াপল্টন কেন্দ্রীয় কার্যালয়ে গেছেন দলটির স্থায়ী কমিটির দুই সদস্য মির্জা আব্বাস ও গয়েশ্বর চন্দ্র রায়। বিকাল ৫টায় প্রথমে মির্জা আব্বাস ও কিছুক্ষণ পর গয়েশ্বর রায় নয়াপল্টন কেন্দ্রীয় কার্যালয়ে যান। তাদের সাথে বিএনপি নেতা আবদুস সালাম আজাদ, মীর সরফত আলী সপু ও রফিকুল ইসলাম মজনুও কার্যালয়ে যান। বিক্ষুব্ধরা তালা খুলে তাদের কার্যালয়ে ঢুকতে দেন। তারা সেখানে কিছুক্ষণ অবস্থান করে রিজভীর শারীরিক পরিস্থিতির খোঁজখবর নেন।\nপরে কার্যালয় থেকে বেরিয়ে এসে সাংবাদিকদের সঙ্গে কথা বলেন তারা দুইজন। মির্জা আব্বাস বলেন, ‘এটা (বিক্ষুব্ধ ছাত্রদলের নেতাকর্মীদের কর্মসূচি) কিছু না। ওরা মান-অভিমান করেছে, এটা ঠিক হয়ে যাবে। বিষয়টা সাংবাদিকরা যেভাবে সিরিয়াসলি নিয়েছে বা উপস্থাপন করেছে আসলে সে রকম সিরিয়াস নয়। এটা পোলাপানের কাজ-কর্ম, মান-অভিমানের কাজ। তিনি বলেন, কয়েকদিন আগে ঈদ গেছে। মান-অভিমান হয়েছে। এটা ঠিক হয়ে যাবে। কারো কিছু করতে হবে না। কোনো সালিশ, আলোচনা কিছুই করতে হবে না। ওরা রাগ করেছে, সব ঠিক হয়ে যাবে।’ গয়েশ্বর চন্দ্র রায় সাংবাদিকদের বলেন, ‘এটা কোনো পরিস্থিতি না যদি আপনারা ফলাও করে প্রচার না করেন। কেউ ব্যথা পেলে চিৎকার দেয়-এটাই স্বাভাবিক। আমাদের দীর্ঘদিন দলের কতগুলো পদ্ধতিগত কারণে বা নিয়মিত কাউন্সিল না হওয়ার কারণে যোগ্য ছেলেরা তাদের লক্ষ্যে পৌঁছাতে পারেনি। সেই বিষয়টা আমাদের বিবেচনা করতে হবে। এরা দলের জন্য পরিশ্রম করে, এরা বাইরের নয়, এরা দলের মঙ্গল চায়।’ গয়েশ্বর রায় বলেন, ‘দলের মঙ্গল এবং ওদেরও যতটুকু প্রাপ্যটা আছে তা সমাধান করার পথ আমাদের খুঁঁজতে হবে। এটা অনেক বড় দল, অনেক কর্মী, অনেক নেতা। আমরা বিরোধী দলে আছি, আমাদের সীমাবদ্ধতাও আছে।\nএই সীমাবদ্ধতার মূল কারণটা হলো আমাদের নিয়মিত কাউন্সিল হয়নি। মামলা-হামলা-নির্যাতনের কারনে নিয়মিত এই সাংগঠনিক কাজগুলো হয়নি। এই নিয়মিত সাংগঠনিক কাজগুলো হলে ওরাও ছাত্রদল করার জন্য এতো আগ্রহী হতো না। ওরাও বুঝে এটা।’ সমাধান কী দেখছেন এমন প্রশ্নের জবাবে তিনি বলেন- ‘সমস্যা যেমন আছে, সমাধানও আছে। আলোচনার মাধ্যমে এটার সমাধান হবে।’ রিজভী কেমন আছেন এবং তাকে হাসপাতালে নেয়া হচ্ছে না কেন জানতে চাইলে গয়েশ্বর রায় বলেন- ‘তিনি অসুস্থ। তাকে স্যালাইন দিয়ে রাখা হয়েছে। তাকে হাসপাতালে নেয়া হবে কিনা সেটা সেখানে চিকিৎসকরা ঠিক করবেন। কিন্তু বাইরের এই ঘটনার জন্য তাকে হাসপাতালে যেতে হবে- এটা যুক্তিসঙ্গত প্রশ্ন না।’ উল্লেখ্য, রোববার রাতে হঠাৎ করেই অসুস্থ হয়ে পড়েন রিজভী আহমেদ। দীর্ঘদিন ধরে তিনি কার্যালয়ে অবস্থান করে দলের সংশ্লিষ্ট দায়িত্ব পালন করায় অসুস্থতার খবর পেয়ে দলীয় চিকিৎসকরা সেখানে ছুটে যান। তারপর থেকে চিকিৎসকদের অধীনে কার্যালয়েই চিকিৎসাধীন আছেন তিনি।\nদফায় দফায় মিটিং গুলশানে: এদিকে ছাত্রদলের সংকট নিরসনে বিএনপি চেয়ারপারসনের গুলশান রাজনৈতিক কার্যালয়ে দফায় দফায় বৈঠক করেন ছাত্রদলের কমিটি গঠনের দায়িত্বপ্রাপ্ত নেতারা। এ বৈঠকে স্কাইপে যুক্ত হন দলের ভারপ্রাপ্ত চেয়ারম্যান তারেক রহমান।\nতারই অংশ হিসেবে সন্ধ্যায় বিক্ষুব্ধ ছাত্রনেতাদের বেশ কয়েকজনকে সে বৈঠকে ডেকে নেয়া হয়। বৈঠকে বিএনপির ভাইস চেয়ারম্যান শামসুজ্জামান দুদু, বিএনপির বিশেষ সম্পাদক ড. আসাদুজ্জামান রিপন, চেয়ারপারসনের উপদেষ্টা আমানউল্লাহ আমান, যুগ্ম মহাসচিব খায়রুল কবির খোকন, সাংগঠনিক সম্পাদক ফজলুল হক মিলন, প্রচার সম্পাদক শহীদউদ্দিন চৌধুরী, স্বেচ্ছাসেবক দল সভাপতি শফিউল বারি বাবু, সাধারণ সম্পাদক আবদুল কাদির ভুইয়া জুয়েল, ছাত্রদলের সাবেক সভাপতি রাজীব আহসান, সাবেক সাধারণ সম্পাদক হাবীবুর রশীদ হাবিব ও আকরামুল হাসান অংশ নেন। অন্যদিকে বিক্ষুব্ধ ছাত্রনেতাদের মধ্যে সাবেক সহ সভাপতি এজমল হোসেন পাইলট, ইখতিয়ার কবির, জয়দেব জয়, যুগ্ম সম্পাদক আসাদুজ্জামান আসাদ, মফিজুর রহমান আশিক, বায়োজিদ আরেফিন, ফয়েজ উল্লাহ, মিয়া রাসেল, ঢাবি সাধারণ সম্পাদক আবুল বাশার, মহানগর উত্তরের সভাপতি মিজানুর রহমান রাজ, জবি সাধারণ সম্পাদক আরিফুর রহমান বিপ্লব, মহানগর পূর্বের সভাপতি খন্দকার এনামুল হক, সাধারণ সম্পাদক গিয়াসউদ্দিন মানিক, দক্ষিণের সভাপতি জহিরউদ্দিন তুহিন, পশ্চিমের সভাপতি আবদুল গাফফার, সাধারণ সম্পাদক সাফায়েত আরাফাত রাব্বি ও বাংলা কলেজ সভাপতি আইয়ুব আলী বৈঠকে অংশ নেন। এ রিপোর্ট লেখা পর্যন্ত সে বৈঠক চলছিল। তবে সন্ধ্যার পর নয়াপল্টন কেন্দ্রীয় কার্যালয়ের সামনে থেকে বিক্ষুব্দ ছাত্রনেতারা সরে যায়।


ফারমার্স ব্যাংকের নতুন এটিএম বুথ চালু | জয় পরাজয়\nডেস্ক রিপাের্ট : গ্রাহকদের নিরবিচ্ছিন্নভাবে সেবা দিতে প্রাচীন ও প্রসিদ্ধ জেলা নারায়ণগঞ্জের রূপগঞ্জের ভুলতা শাখার গ্রাহকদের চব্বিশ ঘন্টা সেবা দিতে চালু করা হয়েছে দি ফারমার্স ব্যাংক লিমিটেডের নতুন এটিএম বুথ। সেই সঙ্গে কেক কেটে উদযাপন করা হয় শাখাটির পঞ্চম বর্ষপূর্তি।\nমঙ্গলবার এটিএম বুথটির উদ্বোধন করেন দি ফারমার্স ব্যাংক লিমিটেডের ব্যবস্থাপনা পরিচালক ও প্রধান নির্বাহী কর্মকর্তা মো. এহসান খসরু।\nএসময় উপস্থিত ছিলেন দি ফারমার্স ব্যাংক লিমিটেডের উর্ধ্বতন কর্মকর্তারা।\nফারমার্স ব্যাংক লিমিটেডের ব্যবস্থাপনা পরিচালক ও প্রধান নির্বাহী কর্মকর্তা মো. এহসান খসরু বলেন, গ্রাহকরাই ব্যাংকের প্রাণ। তাদের সর্বাধিক সুবিধা নিশ্চিত করার দায়িত্ব ব্যাংকের। কেননা তারা ব্যাংকের পরিচালনা পর্ষদের উপর আস্থা ও বিশ্বাস রেখে কষ্টের টাকা জমা রাখেন।\nগ্রাহকদের আর্থিক লেনদেনে সময় যেন কোনো বাধা না হয়, সেই চেষ্টা দি ফারমার্স ব্যাংক লিমিটেড পরিবারের।\nতিনি বলেন, ভুলতা শাখার গ্রাহকদের যেকোনো সময় টাকা তোলার সুবিধার্থে বুথটি উদ্বোধন করা হয়েছে। তাছাড়া নতুন বছর গ্রাহকদের জন্য অপেক্ষা করছে অনেক চমক।\nনতুন নতুন প্রোডাক্ট নিয়ে দি ফারমার্স ব্যাংক লিমিটেড নতুন রূপে আসবে গ্রাহকদের সামনে।\nতিনি আরো বলেন, গ্রাহকদের কাছে নিরাপদ থেকে নিরাপদতর ব্যাংক হতে কাজ করছে দি ফারমার্স ব্যাংক লিমিটেড।\nপ্রযুক্তির সর্বাধুনিক ব্যবহার নিশ্চিত করতে সচেষ্ট দি ফারমার্স ব্যাংক লিমিটেড। এখন দি ফারমার্স ব্যাংক লিমিটেডের ৬০ শতাংশের বেশি শেয়ারের মালিক সোনালী, অগ্রণী, জনতা, রূপালী ও ইনভেস্টমেন্ট করপোরেশান অব বাংলাদেশ (আইসিবি)।\nউল্লেখ্য, ২০১৩ সালে বেসরকারি দি ফারমার্স ব্যাংক লিমিটেড যাত্রা শুরু করে। ইতোমধ্যে ৫৭টি শাখার মাধ্যমে দেশজুড়ে বিস্তৃত ব্যাংকিং সেবা পরিচালনা করছে। দক্ষ ব্যবস্থাপনা ও উন্নত গ্রাহক সেবা দিয়ে দি ফারমার্স ব্যাংক লিমিটেড এখন পূর্ণাঙ্গ ব্যাংকিং কার্যক্রম পরিচালনা করছে।\n৮৭ হাজার কোটি টাকা তুলে নিলো বাংলাদেশ ব্যাংক\nসড়ক দুর্ঘটনায় সৌদি আরবে ৩ বিএনপি কর্মী নিহত\nএশিয়া কাপ বাংলাদেশেই আসছে শ্রীলঙ্কাও\nনির্বাচন নিয়ে মার্কিন কংগ্রেসের উদ্বেগ\nটি- টোয়েন্টি সিরিজের জন্য অস্ট্রেলিয়ার বিরুদ্ধে নিউজিল্যান্ডের স্কোয়াড ঘোষণা\nতারেক-মামুনের মামলার রায়, রাজধানী জুড়ে ব্যাপক নিরাপত্তা\nআবারও সৌদি যুবরাজকে ফোন করে কাশ্মীর পরিস্থিতি জানালেন ইমরান খান\n১৬ দল নিয়ে ১৩ অক্টোবর অ্যামেচার চ্যাম্পিয়ন্স ট্রফি\nখালেদার দুর্নীতি মামলা – খারিজ হলো চার্জ গঠন বাতিলের আবেদন\nস্ত্রীকে নির্যাতন করে শ্বশুরবাড়ির লোকজনের হাতে ধােলাই খেয়েছেন হিরো আলম\nমোসাদ্দেকের সেঞ্চুরির দিনে নাফিসের নার্ভাস ৯০\nকাল হয়নি, আজ হবে তো?\nএকটি চাকরি ও দশ লাখ টাকার বিনিময়ে খায়রুল হক প্রধানমন্ত্রীকে রাজার হালতে রেখেছেন: রিজভী\nরামেক হাসপাতালে চার সন্তান প্রসব


বিনোদন প্রিয়াঙ্কার মূর্তিও আবেদনময়ী | Ekti Bangladesh | Ektibd.com | একটি বাংলাদেশ\nপাঁচমিশালি, বিনোদন, লিড নিউজ\nআপডেট : June, 19, 2019, 2:11 pm\nডেস্ক রিপোর্টারঃ মাদাম তুসো। বিশ্বের অন্যতম জাদুঘর। যেখানে রয়েছে বিশ্বখ্যাত সব তারকাদের মূর্তি। এবার সেখানে জায়গা পেলেন বলিউড ও হলিউড অভিনেত্রী প্রিয়াঙ্কা চোপড়া। ১৮ জুন, মঙ্গলবার আনুষ্ঠানিকভাবে জাদুঘরে প্রিয়াঙ্কার মূর্তিটি উন্মুক্ত করা হয়।\nসিনেমার পর্দা, কোনো অনুষ্ঠান কিংবা ব্যক্তি জীবন; সব ক্ষেত্রেই প্রিয়াঙ্কা আবেদনময়ী। নিজেকে মেলে ধরে শরীরী আবেদনে শিহরিত করেন ভক্তদের। কিন্তু অবাক করার মতো ব্যাপার হচ্ছে, মূর্তিতেও সেই আবেদন ধরে রাখলেন পিসি!\nমাদাম তুসোয় উন্মুক্ত হওয়া প্রিয়াঙ্কার মূর্তিটি তৈরি করা হয়েছে তার শরীরী গ্ল্যামারকে সাক্ষী রেখেই। সোনালী রঙের গাউনের গলা পেরিয়ে উঁকি দিয়ে আছে বক্ষ বিভাজিকা। যেন বাস্তবের প্রিয়াঙ্কাই!\nপ্রিয়াঙ্কার মূর্তিটি স্থাপন করা হয়েছে মাদাম তুসোর পার্টি বারে। জাদুঘর কর্তৃপক্ষ এক বিবৃতিতে জানায়, ভক্তরা প্রিয়াঙ্কার মূর্তিটি দেখার জন্য উন্মুখ হয়েছিলেন। এ কারণে শুধু লন্ডন নয়, মাদাম তুসো জাদুঘর যৌথভাবে একই মূর্তিটি সিডনি ও এশিয়াতেও রাখবে।\nঅন্যদিকে মাদাম তুসো জাদুঘরকে ধন্যবাদ জানিয়ে প্রিয়াঙ্কা বলেন, আমি লন্ডনকে ভালোবাসি। এই শহরের মধ্যে অদ্ভুত শক্তি ও স্পৃহা আছে। আর মাদাম তুসোর দলের সঙ্গে কাজ করাটা আমার জন্য স্মরণীয়। প্রচুর মজা করেছি আমরা। ভাবতে সত্যি ভালো লাগছে বিখ্যাত এই জাদুঘরে ভক্তরা এখন আমার মূর্তি দেখবে।


১৪ বছর বয়সেই প্লেন ক্রাশে মারা যান তারুণী, মনে আছে রসনা গার্লকে! রসনা গার্ল তরুণী সচদেবা কে মনে আছে? মৃ’ত্যু’র আগে জানতে পেরেছিলেন কারণ, বন্ধুদের সব কিছু বলে দিয়েছিলেন, সামনে আসলো সত্য - The Bengal Story\nTuesday, December 7th, 2021, 10:39:41 AM\n১৪ বছর বয়সেই প্লেন ক্রাশে মারা যান তারুণী, মনে আছে রসনা গার্লকে! রসনা গার্ল তরুণী সচদেবা কে মনে আছে? মৃ’ত্যু’র আগে জানতে পেরেছিলেন কারণ, বন্ধুদের সব কিছু বলে দিয়েছিলেন, সামনে আসলো সত্য\nWritten By নিজস্ব প্রতিনিধি Published On Friday, November 5th, 2021, 4:56:13 PM IST


মোদির জাগরণে মার্কিন প্রেরণা\nগুজরাটের মুখ্যমন্ত্রী থেকে ভারতের প্রধানমন্ত্রী হিসেবে অবস্থান তৈরি করতে নরেন্দ্র মোদিকে খুব বেগ পেতে হয়নি। তাঁর এ উত্থানের পেছনে সবচেয়ে বড় অবদান রেখেছে মার্কিন যুক্তরাষ্ট্র। তাই মোদি যখন ওবামাকে আলিঙ্গন করেন, তখন স্পষ্ট হয় উভয়ের আন্তরিকতা গভীর থেকে গভীরতর হওয়ার নেপথ্যে রয়েছে বিশ্ব ভূ-রাজনীতির নানা স্তর। বিজেপি নামক দলটি আদিতে মার্কিন ঘেঁষা হলেও মোদি ছিলেন এক সময় যুক্তরাষ্ট্রের কাছে অপাঙ্ক্তেয়। সেই বর্জ্যস্তূপ থেকে তাদের কল্যাণেই বেরিয়ে আসা মোদি হালে পানি পেয়ে গিয়েছেন। ভারতে ওবামার সাম্প্রতিক সফর এবং মোদিকে নিয়ে মাতামাতি বিশ্ববাসীর দৃষ্টি কেড়েছে। এত মাখো মাখো ভাব অতীতে ভারত অবলোকন করেনি। মার্কিন-ভারত ঘনিষ্ঠতার নয়া দিগন্ত প্রতিবেশীদের ভাবনার বিষয় বৈকি! এর ওপর নির্ভর করছে এ অঞ্চলের রাজনৈতিক গতিবিধি কোন্্দিকে প্রবাহিত হবে। মোদি-মার্কিন ঘনিষ্ঠতা বিস্ময়কর মনে হয়েছে তাদের কাছে, যাঁরা দেখেছেন মোদিকে যুক্তরাষ্ট্রে নিষিদ্ধ করেছিল, সেই মোদিকে আলিঙ্গন; সেকি ভুল ভাঙানোর দায় থেকে হয়ত বা হয়ত নয়। নিষেধাজ্ঞা প্রত্যাহারের পর যুক্তরাষ্ট্র মোদিকে বিশেষভাবে সংবর্ধিত করেছিল, সম্মাননা দেখিয়েছিল।\nস্মরণ করতে পারি, গুজরাটে হত্যাযজ্ঞ চালানোর দায়ে দাঙ্গাখ্যাত নরেন্দ্র মোদি যখন অপরাধের ঝোলা কাঁধে অস্তায়মান ক্রমশ, তখন তাতে প্রাণ সঞ্চার করেছিল মার্কিন যুক্তরাষ্ট্র। হারিয়ে যাওয়ার পথ ধরে যখন হাঁটছিলেন মোদি ভারতবাসীর ঘৃণা ও ধিক্কার ঘাড়ে ও কাঁধে নিয়ে। এমনকি বিশ্ববাসীরও। তখন মার্কিনীদের মোদির ভিসা খারিজ করার এক ঘোষণা তার প্রাণভ্রমরাকে সঞ্জীবিত করে তুলেছিল। মোদির পক্ষে দাঁড়িয়ে গিয়েছিল তারাও, যারা তাকে ঘৃণা করত বিরোধিতায় ছিল এককাট্টা। মোদির ভাগ্য যেন খুলে গেল মার্কিনী এক সিদ্ধান্তেই। দেখা গেল, মোদির পক্ষে সম্মিলিত কণ্ঠ খোদ ভারতেই। ২০০২ সালের সেই ‘নিন্দনীয়’ ঘটনার রেশ ধরে মোদি ক্রমশ জনপ্রিয়তার শিখরে ওঠে গেলেন শুধু নয়, ভারতের ক্ষমতায়ও আসীন হলেন ২০১৪ সালে বীরদর্পে। ১৩০ বছরের পুরনো দল ভারতীয় কংগ্রেসকে দৃশ্যপট থেকে প্রায় সরিয়ে দিলেন। যে মোদিকে প্রত্যাখ্যান করেছিল যুক্তরাষ্ট্র, সেই মোদির পাশেই নয় বছর পর তাদেরই দাঁড়াতে হয়েছিল শুধু নয়, আজ গলাগলিও করছে। মোদির প্রতি সজাগ দৃষ্টি নিয়ে তারা সর্বোচ্চ সম্মানও দিয়েছে বিজয়ের পর মার্কিন সফরকালে।\nস্মরণ করা যায়, মার্কিন প্রেসিডেন্ট তখন জর্জ ডব্লিউ বুশ জুনিয়র। গুজরাটে সহিংস দাঙ্গার ঘটনার নায়ক হিসেবে মোদিকে অভিযুক্ত করে মার্কিন প্রশাসন তাকে দেয়া ভিসা প্রত্যাহার করে নিয়েছিল। অথচ মোদির দল বিজেপি হলো মার্কিন ঘেঁষা। অবশ্য মার্কিনীদের এ সিদ্ধান্তের পেছনে উপমহাদেশের রাজনীতিতে তাদের অবস্থানগত দিকটি ছিল প্রকট। পাকিস্তানকে খুশি রাখার জন্য তারা এ পথটি বেছে নিয়েছিল। মুসলিম নিধনে পাকিস্তান ক্ষুব্ধ হয়েছিল। এ প্রসঙ্গে পুরনো একটি গল্প মনে পড়ছে। সরকারী কোষাগার নিঃশেষ করে এক সময়ের মার্কিন প্রেসিডেন্ট রুজভেল্ট হয়ে উঠেছিলেন পরম বেকারবান্ধব। সমালোচকরা বলেছিলেন, অপদার্থদের চাকরি দিয়ে কোনই উপকার হবে না জাতীয় অর্থনীতির পক্ষে। তাতে ক্ষেপে গিয়ে রুজভেল্ট বলেছিলেন, ‘যত খারাপই হোক লোকগুলো, ওরা তো আওয়ার সান অব এ বীচ।’\nভিসাকা- মোদির জীবনকে পরমার্থ করে তুলেছে। ২০০৫ সালে গুজরাট ঘটনার বেশ পরে গুজরাটের মুখ্যমন্ত্রী মোদিকে যুক্তরাষ্ট্রে ভাষণ দিতে আমন্ত্রণ জানিয়েছিলেন এশীয়-আমেরিকান হোটেল মালিকদের একটি সংগঠন; যার অধিকাংশ সদস্যই গুজরাটি। সাংগঠনিক সদস্য সংখ্যা তখন আট হাজার তিন শ’ জন। তাদের নিয়ন্ত্রণাধীন ও পরিচালিত হাজারবিশেক হোটেল ও মোটেল রয়েছে যুক্তরাষ্ট্রজুড়ে। যার মিলিত আয়তন যুক্তরাষ্ট্রের আতিথেয়তা শিল্পের ৪০ শতাংশ। মোট আয় বছরে তখন তাদের ১৮ লাখ কোটি টাকা। কর্মচারীর সংখ্যা প্রায় ৪০ লাখ। এ সংস্থাকে বন্ধু ও শুভানুধ্যায়ী হিসেবে কাছে পাওয়ার জন্য মোদি এর আগে বেশকিছু বছর ধরে চেষ্টা চালিয়ে যাচ্ছিলেন; কিন্তু এ কারণসহ অন্যান্য কারণে সংস্থাটি বিভক্ত হয়ে পড়ে দু’ভাগে। কোন্দলের কারণে ২০০৪ সালে সংস্থাটির নির্বাচন হতে পারেনি। বিষয়টি আদালত পর্যন্ত গড়ায়। শেষ পর্যন্ত রায়ে নির্বাচনের তারিখ নির্ধারণ করা হয় ২০০৫ সালের আগস্টে, মোদির প্রস্তাবিত মার্কিন সফর ছিল ওই প্রচারেরই অঙ্গ। মার্কিন মুলুকে গুজরাটি হোটেল মালিকদের নবীন প্রজন্ম তখন মোদি সমর্থক আর প্রবীণদের অধিকাংশই মোদিবিরোধী। মোদি মেরুকরণ ঘটে সহজেই তাদের মধ্যে। দাঙ্গা পরবর্তীকালে, যখন সাবেক প্রধানমন্ত্রী অটল বিহারী বাজপেয়ী মার্কিন ভূমিতে দাঁড়িয়ে বলেছিলেনÑ ‘গুজরাটের ঘটনাবলীর কথা মনে পড়লে আমার মাথা লজ্জায় হেঁট হয়ে যায়।’ মোদিকে তিনি পরিত্যক্তই করেছিলেন। তখন কিন্তু অনেক অভিমানী গুজরাটি ব্যবসায়ীই কথাটা হজম করতে পারেননি। স্বাভিমানে তাদের লেগেছিল ঘা।\nভারতের মোদিপন্থীরা এই স্বাভিমানের প্রশ্নটিকেই সামনে রেখে নেমেছিল প্রচারাভিযানে। আহমেদাবাদে মার্কিনবিরোধী ‘স্বাভিমান সমাবেশে লালকৃষ্ণ আদভানী তো মোদির মার্কিন ভিসা খারিজকে তুলনা করেছিলেন মহাত্মা গান্ধীর ডান্ডিযাত্রার সঙ্গে। কারণ দুটি ঘটনাই নাকি ছোট ব্যাপার থেকে ঐতিহাসিক পালাবদলের উদাহরণ। মোদি তো নিজেই নিজেকে গান্ধীর সঙ্গে তুলনা করেছেন। বলেছেনও গান্ধীকে দক্ষিণ আফ্রিকায় ট্রেন থেকে টেনেহিঁচড়ে নামিয়ে সাদা উপনিবেশবাদীরা ভারতে নিজেদের সাম্রাজ্য শেষে লাটে তুলে দিয়েছিলেন। আর আজকে তাকে যেসব মার্কিন নেতা তাদের দেশে প্রবেশের অনুমতি দেয়নি, তাদের নাগরিকেরাই একদিন লাইন দেবে গুজরাটে আসবার অনুমতি প্রার্থনায়। মোদির সেই ভাষ্য নয় বছর পর সত্যিতে পরিণত হয়েছে। খোদ মার্কিন প্রশাসনই মোদিকে বক্ষমাঝে পাওয়ার জন্য নানা কসরত করে যাচ্ছে। সর্বশেষ ওবামার ‘গ্র্যান্ড গালা’ সফর এরই একটি মাজেজা।\nমোদির ভিসা খারিজ তথা ২০০৫ সালে ‘ভিসা কা-ে’ ভারতীয় রাজনীতিকদের প্রতিক্রিয়া ছিল তীব্রতর। সব দল এককাট্টা হয়ে ওঠে মার্কিন নিন্দায়। তবে স্বয়ং ক্ষমতাসীন কংগ্রেস জোটের প্রধানমন্ত্রী মনমোহন সিং যেন অনেকটা রুজভেল্টের মতোই আচরণ করেন। প্রতিক্রিয়াও ছিল তাঁর সেই রকমই। মনমোহন বলেছিলেন, মোদি গণতান্ত্রিক উপায়ে নির্বাচিত আমাদেরই একরাজ্যের মুখ্যমন্ত্রী এবং তাঁকে যুক্তরাষ্ট্রে প্রবেশাধিকার থেকে বঞ্চিত করে বুশ প্রশাসন প্রমাণ করেছে, ‘সংবেদনশীলতার অভাব এবং অভদ্রতা।’ রাজ্যসভায় প্রধানমন্ত্রী মনমোহনের মন্তব্যের পর অধিবেশন কক্ষ ফেটে পড়েছিল করতালি ধ্বনিতে। মার্কিন ‘দাদাগিরি’র প্রতিবাদে মুখর হয়ে ওঠেন শুধু মোদির দল বিজেপির নেতারাই নন, সঙ্গে অনেক কংগ্রেসীও। ভারতীয় জাতীয়তাবাদের এই প্রবল উৎসাহ বন্যায় একটিবারও উল্টোসুর গায়নি বামপন্থীরাও। অবস্থা এমন দাঁড়িয়েছিল যে, দেখে কে বলবে, মাত্র দশ মাস আগেও কংগ্রেস এবং বামপন্থী জোট মোদির বাস-বাসান্ত শাপ-শাপান্ত করে বিজেপিকে কেন্দ্র থেকে গদিচ্যুত করেছিলেন। গ্রাম-গঞ্জে, মফস্বলে তখন প্রচার করা হচ্ছিল যে, ২০০২ সালে গোধরা পরবর্তী গুজরাট দাঙ্গার গায়ে কাঁটা দেয়া ভিডিও সারা ভারতবাসী নিন্দায় ফেটে পড়েছিল এ সব দৃশ্য দেখে। গুজরাটের প্রসঙ্গ উঠলে লোকসভায় বিরোধী সদস্যরা সমস্বরে বলতেন, ‘দাঙ্গা মোদি’ কিন্তু মার্কিনীদের ভিসা প্রত্যাহারের পর এই সুরও স্বর পাল্টে গিয়েছিল। ভিসাকা- ঘটার পর কংগ্রেসী জোট সরকারসহ অন্যদলগুলোও মোদির পক্ষে অবস্থান নেয় মার্কিন বিরোধিতায়। তারা লোকসভায় দাঁড়িয়ে এমনও বলেছিলেন যে, এটা আমাদের ঘরোয়া ব্যাপার। তার মধ্যে কেন নাক গলায় ওয়াশিংটন? প্রধানমন্ত্রী মনমোহন সিংয়ের স্পষ্টভাষণ ছিল যে, ‘ভারতীয় রাজনৈতিক দলসমূহের মধ্যে বিরোধ ও মতানৈক্য থাকতেই পারে। আমরাই তার সমাধান খুঁজে নেব। এর মধ্যে বিদেশী রাষ্ট্র ও সরকারের হস্তক্ষেপ বা নাক গলানো আমরা বরদাস্ত করতে প্রস্তুত নই।’\nআদভানী ও বাজপেয়ীর নেতৃত্বে বিজেপি ক্ষমতায় থাকাকালে ছিল বুশ প্রশাসনের সমর্থক। বেশ গলাগলি সম্পর্ক ছিল। মনমোহন সিংয়ের আমলে ভারত-মার্কিন ঘনিষ্ঠতা দ্রুত বেড়ে যায়। নানা ইস্যুতে দুটি দেশ ঐক্যবদ্ধ পদক্ষেপও নিয়েছে। বামরা এই মার্কিনী ঘেঁষা বিষয়টি পছন্দ করেনি বলে তারা এক সময় কংগ্রেস নেতৃত্বাধীন জোট সরকার থেকে সমর্থন প্রত্যাহার করে নিয়েছিল।\nএটা পরিষ্কার যে, মোদির মার্কিন ভিসা খারিজের মধ্যে বিজেপি নামক দলটি খুঁজে পেয়েছিল তার রাজনৈতিক হৃতসম্মান পুনরুদ্ধারেরই সম্ভাবনা। সে সময় কংগ্রেসের কাছে এ ঘটনার প্রকাশ্য প্রতিবাদ না করা হতো এক ধরনের রাজনৈতিক আত্মঘাতী কর্ম। বামপন্থীদের মার্কিন বিরোধিতা থাকলেও এ সময় তারা মোদির সমর্থনে মার্কিন নিন্দায় ছিল একদম ‘স্পিকটিনট’।\nএটা তো বাস্তব এবং প্রমাণিত যে, ‘গোধরা কা-র পর মোদির জনপ্রিয়তায় একেবারে ভাটা পড়েছিল। এমনকি তার নিজ দলেও প্রায় একঘরে। ভিসা খারিজের পূর্বমুহূর্ত পর্যন্ত গুজরাটের বিজেপি বিধায়ক ও সাংসদরা জোট বাঁধছিলেন মোদিকে মুখ্যমন্ত্রিত্ব থেকে তাড়ানোর জন্য। আর তখন স্বয়ং মোদির কাছে জর্জ বুশ হয়ে এসেছিলেন যেন দেবদূত। ভিসা খারিজের সঙ্গে সঙ্গেই মার্কিন বিরোধিতায় যে যাই বলেছেন, সবই মোদির পক্ষে গিয়ে তার কলুষতাকে সাফ সুতরো করে দিয়েছেন। আর এসবই আশীর্বাদে পরিণত হতো মোদির জন্য। ‘দাঙ্গা মোদি’র ‘দাঙ্গাবাজ’ খ্যাতি চাপা পড়ে যেতে থাকল বুশের ‘কৌশলগত’ পদক্ষেপে। তবে বুশ প্রশাসনের রক্ষণশীল সচিবালয় এই চাল কেন চেলেছিল; সে প্রশ্নের জবাব তৎক্ষণাৎই মিলেছিল। পাকিস্তানকে খুশি রাখার জন্য হলেও নেপথ্যে ছিল ইরানে পরিকল্পিত অভিযানে নামার আগে পাকিস্তানের ইসলামপন্থী দলগুলোকে শান্ত রাখা। তাদের বোঝানো যে, হিন্দুবাদী নেতা মোদিকে আমরা ‘টাইট’ দেয়ার পর আর কোন ঝামেলা এখন করবে না। যুক্তরাষ্ট্র অবশ্য এ অভিযান চালায়নি। পাকিস্তানের ইসলামপন্থী দলগুলো এমনিতেই প্রকাশ্যে মার্কিনবিরোধী ছিল। বুশের ওপর বিরক্তির কারণে বুশ যথেষ্ট ভারতবিরোধী নয় বলে তারা মনে করত। আফগান ও ইরাকে অভিযানের পর বুশ চেয়েছিলেন ইরানে হামলা করতে পাকিস্তানে সামরিক ঘাঁটি ও গোয়েন্দা যন্ত্রপাতি বসাতে। তাই পাকিস্তানের ক্ষমতাসীন প্রেসিডেন্ট পারভেজ মোশারফের গদিটি শক্তপোক্ত রাখতে তার বিরোধীদের মার্কিন যুক্তরাষ্ট্র নিজস্ব নিয়ন্ত্রণে নিতে পেরেছিল। সেই মোদি মার্কিনীদের আশীর্বাদে ভারতের প্রধানমন্ত্রীর পদে শপথ নেয়ার আগেই তার ভিসা খারিজের সিদ্ধান্ত বাতিল করে ওবামা প্রশাসন। তারা এ জন্যও দুঃখ প্রকাশ করেছিল। মানবতাবিরোধী যে অপরাধের জন্য মোদিকে তারা অভিযুক্ত করে ভিসা বাতিল করেছিল, সেই অপরাধ যেন মুহূর্তেই ধূলিসাত হয়ে গেল।\nজাতিসংঘের সাধারণ অধিবেশনে যোগ দিতে গত বছরের সেপ্টেম্বরে মোদি মার্কিন সফরে গেলে তাঁকে বেশ সম্মানই দেখানো হয়েছিল। ওবামাসহ বিশ্বের তাবড় তাবড় নেতার সঙ্গে মোদি সদর্পে বৈঠক করেছেন। ‘দাঙ্গা মোদিকে’ মার্কিনীরা বেশ হৃষ্টচিত্তেই গ্রহণ করেছিল। তাদের সমাদরও পেয়েছিল। তারই রেশ ধরে ওবামার গত জানুয়ারি মাসের শেষে ভারত সফরে উষ্ণ-গাঢ় অভ্যর্থনা প্রদান করেছে। মার্কিনীরা এ অঞ্চলে ভারতের সঙ্গে ঘনিষ্ঠতা বজায় রাখতে চায়। তারা আর যাই হোক ভারত-চীন গভীর সম্পর্ক হোক- এমনটা চায় না। তাই মোদির পাশে সকল সহযোগিতার ভা-ার খুলে দিয়ে দাঁড়িয়ে পড়েছে। ওবামার আলিঙ্গনের ভেতর ‘ভারত মার্কিন ভাই ভাই ধ্বনি উদ্গিরণ হচ্ছে। মার্কিনীদের কারণে মোদি হয়ত হয়ে উঠবে এ অঞ্চলের একচ্ছত্র নেতা। পাকিস্তানকে জঙ্গী ও মৌলবাদীদের আখড়ায় পরিণত করেছে যে মার্কিন যুক্তরাষ্ট্র, তারা ভারতকে জঙ্গী ও মৌলবাদীদের থেকে কতটা সুরক্ষা করতে পারবেÑ তাতে সন্দিহান থেকে যায়। কারণ ভারতে সাম্প্রদায়িক ধারার রাজনৈতিক বিজেপি দাঙ্গা-হাঙ্গামায় যাদের খ্যাতি রয়েছে, তাদের হাতে ভারতের খ্রীস্টান, মুসলমানসহ অন্য ধর্মাবলম্বীদের নিরাপত্তা সুনিশ্চিত নয়। ভারতে খ্রীস্টান ও মুসলমানদের যেভাবে ধর্মান্তরিত করে হিন্দুতে পরিণত করা হচ্ছে, ওবামা প্রশাসনের পক্ষে তা মেনে নেয়া সহজ নয়। বিজেপির অন্তর্গত সংগঠন বিশ্ব হিন্দু পরিষদ রাষ্ট্রীয় স্বয়ংসেবক সংঘ, শিবসেনা বজরং দল যেভাবে সাম্প্রদায়িক উস্কানির বিস্তার ঘটাচ্ছে; তা মেনে নেয়া মার্কিন প্রশাসনের পক্ষে প্রকাশ্যে সহজতর নয়। যে আগুন নিয়ে মোদির দল খেলা করছে, সে আগুনে মার্কিন বন্ধু মোদিও যে দগ্ধ হতে পারেন, তা অকল্পনীয় নয়। মোদি-ওবামা হাসিমুখ দীর্ঘস্থায়ী হওয়ার পথে তা অন্তরায় বৈকি।\nঅনিবার্য কারণে আজ স্বদেশ রায়ের নির্ধারিত লেখাটি প্রকাশিত হলো না।\n# মার্কিন # মোদি


সংবাদ সম্মেলনে মোমেন\nকূটনৈতিক প্রতিবেদক | প্রকাশের সময় : ২ ডিসেম্বর, ২০২১, ১২:০১ এএম\nপররাষ্ট্রমন্ত্রী ড. এ কে আব্দুল মোমেন বলেন, প্রধানমন্ত্রী শেখ হাসিনা শান্তিতে বিশ্বাসী। সে কারণে প্রতিবেশী দেশগুলোর সঙ্গে সমস্যা আমরা শান্তিপূর্ণভাবে সমাধান করেছি। আমরা কোনো গুলি ছাড়াই শান্তি প্রতিষ্ঠা করেছি। আমরা সারা বিশ্বেই শান্তির বার্তা দিতে চাই।\nগতকাল পররাষ্ট্র মন্ত্রণালয়ে এক সংবাদ সম্মেলনে তিনি এ কথা বলেন। আগামী ৪-৫ ডিসেম্বর ঢাকায় বিশ্ব শান্তি সম্মেলন উপলক্ষে এই সম্মেলনের আয়োজন করা হয়। এতে উপস্থিত ছিলেন পররাষ্ট্রমন্ত্রী ড. এ কে আব্দুল মোমেন, পররাষ্ট্র প্রতিমন্ত্রী শাহরিয়ার আলম, পররাষ্ট্র সচিব মাসুদ বিন মোমেন।\nসম্মেলনে রাজনীতিবিদ, শিল্পী, সাহিত্যিক অংশ নেবেন। সম্মেলনে জাতিসংঘের সাবেক মহাসচিব বান কি মুন, নোবেল জয়ী কৈলাশ সত্যার্থী, ইউনেস্কোর মহাপরিচালক ইরিনা বোকোভা, ব্রিটেনের সাবেক ফার্স্ট লেডি শেরি বেøয়ার অংশ নেবেন।\nভারতীয় ভ্যারিয়েন্ট নিয়ে আমরা উদ্বিগ্ন: সিএনএনকে পররাষ্ট্রমন্ত্রী


চলচ্চিত্র উত্‍সবের প্রথম দিনেই মুখ পুড়ল শহরের - problem occurs in kolkata international film festival | Eisamay\nproblem occurs in kolkata international film festival\nচলচ্চিত্র উত্‍সবের প্রথম দিনেই মুখ পুড়ল শহরের\nsray1707 | EiSamay.Com | Updated: 12 Nov 2013, 09:14:00 AM\nফার্স্ট ডে ফার্স্ট শো থেকে শুরু হল বিভ্রাটের পালা৷ বিদেশি অতিথির সামনে কলকাতার মাথা হেঁট করে সে পালা চলল দিনভর!\nঅনিরুদ্ধ ধর ও সৌভিক ঘোষ\nসোমবার সকাল নটা৷ জনসাধারণের জন্য ১৯তম কলকাতা আন্তর্জাতিক চলচ্চিত্র উত্‍সবের প্রথম শো৷ নন্দন-১ প্রেক্ষাগৃহ৷ ফরাসি পরিচালক ক্যাথরিন ব্রেইয়ার ‘দ্য অ্যাবিউস অফ উইকনেস’৷ সাবটাইটেল-বিভ্রাটে ৪৫ মিনিট পরে ফের গোড়া থেকে শুরু করতে হল ছবি দেখানো৷\nদুপুর তিনটে৷ সেই নন্দন-১৷ বিখ্যাত ইজরায়েলি পরিচালক আমোস গিতাইয়ের ‘অ্যানা অ্যারেবিয়া৷’ আবার বিপত্তি সাবটাইটেলে৷ উত্‍সবের অতিথি হিসেবে তাঁর প্রিয় সত্যজিত্-ঋত্বিক-মৃণালের কলকাতায় আসা গিতাই ক্ষোভে-বিস্ময়ে প্রত্যক্ষ করলেন, কর্তৃপক্ষের অব্যবস্থায় শেষ পর্যন্ত দেখানোই গেল না তাঁর ছবিটা! ঘণ্টা তিনেক পরে মুখরক্ষা হল, তা-ও দর্শকদের সৌজন্যে৷\nপ্রথম ঘটনাটাই ধরা যাক৷ মন্তাজ-ক্রেডিট শেষ হয়ে ছবির প্রথম দৃশ্য শুরু হতে না-হতেই হলে তুমুল হট্টগোল৷ এ কী, সাবটাইটেল কোথায়? উত্‍সবের সব কালচার ধুয়ে দিয়ে হলজুড়ে টিটকিরি, টিপ্পনি, রসালো মন্তব্য, গালাগাল৷ কর্তৃপক্ষ কিন্ত্ত নির্বিকার, ছবি চলছে সাবটাইটেল ছাড়াই৷ মিনিট পনেরো-কুড়ি পরে কয়েকজন সিনেপ্রেমী দল বেঁধে হানা দিলেন উপরের প্রোজেকশন রুমে৷ তাঁদের রাগত প্রশ্ন, ফেস্টিভ্যালে এটা কি ইয়ার্কি হচ্ছে?\nপ্রশ্নটা যাঁদের করা হল, তাঁরা তখন অন্ধের মতো জবাব এবং সাবটাইটেল দুটোই হাতড়াচ্ছেন৷ একজন মিনমিনে গলায় জানালেন, রবিবার রাতে ‘চেক’ করা হয়েছিল৷ সোম-সকালে সেই সাবটাইটেলই নাকি আর খুঁজে পাওয়া যাচ্ছে না৷ এই চাপানউতোরের নিট ফল? সাড়ে নটার সময় বেমালুম বন্ধ স্ক্রিনিং৷ জ্বলে উঠল হলের সব আলো৷\nএই দশা চলল মিনিট পাঁচেক৷ তার পর শুরু, না ফিল্ম নয়! বিশৃঙ্খলার পরবর্তী পর্যায়৷ একবার নতুন করে মন্তাজ শুরু হয়ে তো পরের মুহূ্র্তে চালু হয়ে যায় ফিল্মটাই, কিন্ত্ত মাঝখান থেকে মাথামুন্ডুহীন ভাবে৷ আর সাবটাইটেল? তখনও তোমার দেখা নাই রে!\n৯.৩৭-এ হলে আবার শোরগোল৷ এসেছে, এসেছে, সাবটাইটেল এসেছে! কিন্ত্ত ছবির সিকোয়েন্সের সঙ্গে মিলছে না তো! যেখানে একটি মাত্র শব্দ উচ্চারণ করতে গিয়ে অসম্ভব কষ্ট পাচ্ছেন এক পক্ষাঘাতগ্রস্ত মহিলা, সেখানে সাব-টাইটেলে ভেসে উঠছে তাঁর মুখে গালাগালি! সংলাপ আর সাবটাইটেলকে একগতে (সিনক্রোনাইস) করাতে গিয়ে আবার টানাহ্যাঁচড়া, আবার ছবি দেখানো বন্ধ৷ আন্তর্জাতিক চলচ্চিত্র উত্‍সবই বটে!\nশেষ পর্যন্ত সাবটাইটেল-সহ ছবি শুরু হল ৯.৪৫-এ৷ কিন্ত্ত ঝাড়া পৌনে একঘণ্টার বিঘ্নে তত ক্ষণে তাল কেটেছে প্রথম শোয়ের৷ ছিছিক্কার করে তিতিবিরক্ত দর্শকদের অনেকেই বেরিয়ে পড়েছেন হল ছেড়ে৷\nআর দ্বিতীয় ঘটনাটায় তো পরিচালক আমোস গিতাই নিজেই বেরিয়ে গেলেন হল ছেড়ে৷ ফিল্ম শুরু হওয়ার আগে যিনি কৃতজ্ঞচিত্তে স্বীকার করেছেন সত্যজিত্-ঋত্বিক-মৃণালের মতো ‘গ্রেট মাস্টার’-এর ঋণ, তিনি অবাক হয়ে দেখলেন, আধ ঘণ্টা ধরে বার ছয়েক চেষ্টা করেও কিছুতেই সিনক্রোনাইস করা গেল না তাঁর ছবির সাবটাইটেল৷ অগত্যা চলচ্চিত্র উত্‍সবের অধিকর্তা যাদব মণ্ডলকে ঘোষণা করতে হল, তাঁরা ছবিটা দেখাতে পারছেন না৷ সেটা পরে কোনও দিন দেখানো হবে৷ তাতে গিতাইয়ের রাগ বেড়েছে বই কমেনি৷ রেগেমেগে তিনি চলে গিয়েছিলে হোটেলে৷ অনেক সাধ্যসাধনার পর তাঁকে ফেরত আনা হয়৷ গিতাই একটি প্রদর্শনীর উদ্বোধন করার পরে, সন্ধ্যা ৬.১৫-এ সেই নন্দন-১-এই তাঁর ছবি দেখানোর বন্দোবস্ত করা হয়৷ কিন্ত্ত ফের বিভ্রাট৷ তালমিল নেই সাবটাইটেলের সঙ্গে সংলাপে৷ অধিকর্তা জিজ্ঞেস করতে বাধ্য হলেন, আপনারা কি এই অবস্থাতেই ছবিটা দেখতে চান? ৭০ শতাংশ দর্শক সায় দেওয়ায় অবশেষে মুখরক্ষা কলকাতার৷\nকেন এই বিপত্তি? কর্তৃপক্ষ কী বলছেন? যাদববাবু মন্তব্য করতে রাজি হননি৷ দু’-একজন কর্তাব্যক্তি ‘ওটা আসলে টেকনিক্যাল ফল্ট’ বলেই নন্দনের ঠান্ডা ঘরে সেঁধিয়েছেন৷ ভিতর থেকে জানা যাচ্ছে, এ বার উত্‍সবে ডিজিট্যাল সিনেমা প্রোজেকশন (ডিসিপি) প্রযুক্তিতে দেখানো হচ্ছে সিনেমা৷ নতুন এই প্রযুক্তিতে সাবটাইটেল কী ভাবে ব্যবহার হয়, তা নাকি ধাতস্থই হয়নি কর্তৃপক্ষের৷ আর গিতাইয়ের ছবির ক্ষেত্রে মূল প্রিন্টের মাস্টারিংয়েই গোলমাল ছিল৷ কিন্ত্ত সেটা কেউ ঠিকমতো দেখে না-নেওয়ার ফলেই এত গোলযোগ৷\nদীর্ঘ দিন ধরে যাঁরা চলচ্চিত্র উত্‍সবে আসছেন, তাঁরা বলছিলেন, এত বড় বিপত্তি, মায় ছবি বাতিল হয়ে যাওয়ার কোনও ঘটনা তাঁদের মনে পড়ছে না৷ তাই সাবটাইটেল-বিভ্রাটের পর সন্ধ্যার নন্দন চত্বরে ভাসছিল সুরসিক মন্তব্য, ‘এ বার থেকে তো দেখছি আলিয়ঁস ফ্রাঁসে দ্যু কলকাতা, ম্যাক্স মুলার বা গোর্কি সদন থেকে বিদেশি ভাষার ক্র্যাশ কোর্স করে ফেস্টিভ্যালে আসতে হবে!’\nজিন রহস্যে হারিয়ে যাচ্ছে মায়ের নাড়ির টান পরের খবর\nWeb Title : problem occurs in kolkata international film festival


প্রধানমন্ত্রীর নির্দেশ বাস্তবায়ন করতে চায় না কারা? উদ্দেশ্য কী-Newbd69.com | Most Popular Bangladeshi Newspaper\nঅবশেষে জামিন পেলেন ২৫ শিক্ষার্থী\n৩ ম্যাচে ১৯ রান করা ব্যাটসম্যানকে এবার এশিয়া কাপের দলে নিল বিসিবি\nএই চোখের পানি প্রয়োজন ছিল…\nমেসি জাদুতে ৬ হাজারে বার্সেলোনা!\n‘রাজধানীতে থাকছে না কোন বস্তি’\nHome » Blog » বাংলাদেশ » জাতীয় » প্রধানমন্ত্রীর নির্দেশ বাস্তবায়ন করতে চায় না কারা? উদ্দেশ্য কী\nপ্রধানমন্ত্রীর নির্দেশ বাস্তবায়ন করতে চায় না কারা? উদ্দেশ্য কী\nকোটা সংস্কার আন্দোলন সরকারের জন্য ‘বিষফোঁড়া’ হিসেবে দেখা দিয়েছে। প্রধানমন্ত্রী জাতীয় সংসদে কোটা বাতিলের ঘোষণার পরও এ সংক্রান্ত প্রজ্ঞাপন জারি না হওয়ায় শিক্ষার্থীরা দ্বিতীয় দফায় আন্দোলন শুরু করেছে। দ্বিতীয় দফায় দ্বিতীয় দিনের আন্দোলনে আবার রাস্তা, রেলপথ এবং সড়কপথ বন্ধের ঘটনা ঘটেছে।\nসারাদেশে এই আন্দোলন আবার দ্রুত ছড়িয়ে যাওয়ার আশঙ্কা করছে সবাই। যদিও সরকারের পক্ষ থেকে বলা হচ্ছে দ্বিতীয় দফায় কোটা আন্দোলন শিবির নিয়ন্ত্রিত। শিবিরের নেতৃত্বে এবং নিয়ন্ত্রণে এই আন্দোলন চলছে, এই অভিমত আজ সোমবার (১৪মে) মন্ত্রিসভার বৈঠকেও অনেক মন্ত্রী ব্যক্ত করেছেন।\nতবে অনুসন্ধানে দেখা গেছে, আন্দোলনের নাটাই শিবিরের হাতে থাকলেও এর সঙ্গে বিপুল সাধারণ শিক্ষার্থী জড়িত রয়েছে। তাঁদের কাছে এই দাবি যৌক্তিক। কোটা বাতিল সংক্রান্ত প্রজ্ঞাপন জারির বিলম্বের পরিপ্রেক্ষিতে সাধারণ শিক্ষার্থীদের মধ্যে অসন্তোষ বাড়ছে। শিবির এই অসন্তোষকে আন্দোলনের দিকে নিয়ে যেতে চাইছে।\nপ্রধানমন্ত্রী গত ১১ এপ্রিল জাতীয় সংসদে কোটা বাতিলের ঘোষণা দেন। কিন্তু শিক্ষার্থীরা গত ৭ মে তে আবার অল্টিমেটাম দেওয়ার আগে প্রধানমন্ত্রীর ঘোষণা বাস্তবায়নের কোনো উদ্যোগ নেয়নি প্রশাসন। প্রশ্ন উঠেছে, প্রধানমন্ত্রীর ঘোষণা বাস্তবায়ন করতে কতদিন লাগে?\nআওয়ামী লীগের প্রভাবশালী একজন নেতা বলেছেন, ‘আমারা ডেকে ডেকে সমস্যা ঘাড়ে তুলে নিচ্ছি। প্রধানমন্ত্রীর ঘোষণার পরপরই যদি প্রজ্ঞাপন জারি করা হতো, তাহলে নতুন করে আন্দোলন গড়ে ওঠার সুযোগ থাকতো না।’ ওই নেতা বলেন, ‘কোটা বাতিলের প্রজ্ঞাপন জারি হলে, নিশ্চিত ভাবেই তা আদালতে চ্যালেঞ্জ হতো। তখন সরকারের দায়দায়িত্ব থাকতো না। সরকারের একাধিক মন্ত্রী মনে করেন জনপ্রশাসন মন্ত্রণালয়ের ব্যর্থতায় বর্তমান পরিস্থিতি সৃষ্টি হয়েছে। নির্বাচনের আগে সরকারের সামনে একটি সংগঠিত শক্তিকে দাঁড় করানো হয়েছে।\nএকাধিক সূত্রে জানা গেছে, ১২ এপ্রিল কোটা সংস্কার আন্দোলন প্রথম দফায় শেষ হয়। এরপর জামাত-শিবির সারাদেশে এই আন্দোলনকে সংগঠিত করেছে। এই আন্দোলনের সার্বিক তত্ত্বাবধান করছে লন্ডন থেকে তারেক জিয়া। কোটা সংস্কার আন্দোলনের নামে সারাদেশে দেড়শরও বেশি কমিটি গঠন করা হয়েছে। যে কমিটিগুলো ছাত্রশিবির নিয়ন্ত্রিত। খুলনা সিটি কর্পোরেশন নির্বাচনের আগের দিন ঢাকায় শাহবাগসহ দেশের বিভিন্ন স্থানে অবস্থান নিয়েছে কোটা সংস্কার আন্দোলনকারীরা। জামাত-শিবিরের পরিকল্পনা স্পষ্ট, খুলনার নির্বাচনে বিএনপি হেরে যাওয়ার পর সারাদেশে একটা আন্দোলন ছড়িয়ে দেওয়া।\nএকই সঙ্গে তারেক এই আন্দোলনে বিএনপি-জামাতপন্থী শিক্ষকদের যুক্ত হবার নির্দেশ দিয়েছেন। যেহেতু শিক্ষা প্রতিষ্ঠানগুলো খুবই স্পর্শকাতর স্থান, তাই এখানে আইন-শৃঙ্খলা রক্ষাকারী বাহিনীকে ভেবেচিন্তে ব্যবস্থা নিতে হচ্ছে।\nএরমধ্যেই বিভিন্ন বেসরকারি বিশ্ববিদ্যালয়েও নতুন করে আন্দোলন শুরুর ইঙ্গিত পাওয়া গেছে। যেসব বেসরকারি বিশ্ববিদ্যালয়ে শিবিরের গোপন কার্যক্রম রয়েছে, সেখানে গতকাল রোববার এবং আজ সোমবার বৈঠক হয়েছে বলে খবর পাওয়া গেছে। একাধিক সূত্রে জানা গেছে, আন্দোলন অব্যাহত থাকলে আবারও বেসরকারি বিশ্ববিদ্যালয়ের শিক্ষার্থীরা রাস্তায় নামবে।\nপ্রথম যখন কোটা আন্দোলন শুরু হয়েছিল, তখনও সরকার প্রথম এই আন্দোলনকে উপেক্ষা করেছিল। গোয়েন্দা সংস্থাগুলো, আন্দোলনের গভীরতা বুঝতে পারেনি। উপাচার্যের বাড়ি ভাঙচুরের পর, সরকারের টনক নড়ে।\nপ্রধানমন্ত্রীর ঘোষণার এক মাস পরও প্রজ্ঞাপন জারি না করাও একটা অমার্জনীয় ব্যর্থতা বলেই বিশিষ্টজনরা মনে করছে। প্রজ্ঞাপন জারিতে যত বিলম্ব হবে, তত সাধারণ শিক্ষার্থীরা এই আন্দোলনের সঙ্গে যুক্ত হবে। পরিস্থিতি নিয়ন্ত্রণ করা কঠিন হয়ে যাবে। সরকারের মধ্যে কেউ কেউ এরকম পরামর্শ দিচ্ছে, যেহেতু তাঁরা আন্দোলন করছে, তাই এখনই প্রজ্ঞাপন জারি করা হবে আন্দোলনকারীদের কাছে নতি স্বীকার করা। কিন্তু আওয়ামী লীগ এবং সরকারের অনেকেই বলছে, এখন জেদাজেদির সময় না। এই আন্দোলনের নেপথ্যের কারিগরদের বিরুদ্ধে ব্যবস্থা নেওয়ার জন্য প্রথমে আন্দোলন বন্ধ করা প্রয়োজন। আর সেটা করতে হলে, প্রথমে প্রধানমন্ত্রীর ঘোষণার আলোকে প্রজ্ঞাপন জারি করা দরকার।\nঅধিকার আন্দোলন ঘিরে বাংলাদেশে চলছে গণগ্রেফতার: হিউম্যান রাইটস ওয়াচ\nরাসেলকে জার্মানি নিয়ে গেলে তাকে আর হারাতাম নাঃ শেখ হাসিনা\nবঙ্গবন্ধু হত্যার খবর শুনে জিয়া কি বলেছিলেন জানেন?\nভারতের ‘পর্যটন ভিসা’ পেতে আর সাক্ষাৎকার লাগবে না\n৩ ম্যাচে ১৯ রান করা ব্যাটসম্যানকে এবার এশিয়া কাপের দলে...\nসালমান খানকে দিয়ে ছবি বানাতে চান তামিম\nআজ কাতারকে হারালেই ইতিহাস গড়ে কোয়ার্টার ফাইনালে বাংলাদেশ


১৪ দিনে নিহত ২০৭! | BD24Live.com\n১৪ দিনে নিহত ২০৭!\n৩১ আগস্ট ২০১৮ , ০৯:২২:২৩\nঈদুল আজহার আগে ও পরে ১৪ দিন দেশের বিভিন্ন সড়কে ১৪৫টি দুর্ঘটনা ঘটেছে। এসব দুর্ঘটনায় ২০৭ জন নিহত ও ৪৯৩ জন আহত হয়েছে।\nনিরাপদ সড়ক চাই (নিসচা) এর প্রতিবেদনে এ তথ্য উঠে এসেছে। দেশের জাতীয় পত্রিকাগুলোতে প্রকাশিত খবরের ভিত্তিতে এ প্রতিবেদন তৈরি করেছে সংগঠনটি।\nশুক্রবার (৩১ আগস্ট) নিসচার প্রচার সম্পাদক এ কে এম ওবায়দুর রহমানের পাঠানো সংবাদ বিজ্ঞপ্তিতে এসব তথ্য জানানো হয়েছে।\nসংবাদ বিজ্ঞপ্তিতে আরও বলা হয়, যানবাহনের নিচে চাপা পড়ে ৮২টি সড়ক দুর্ঘটনা ঘটেছে যাতে মারা গেছে ৯৮ জন। আহত হয়েছে ৩৮ জন। মুখোমুখি সংঘর্ষে ২৬টি দুর্ঘটনায় ৫১ জন নিহত ও ১২৬ জন আহত হয়েছে। খাদে পড়ে চারটি দুর্ঘটনায় পাঁচজন নিহত ও ৭৫ জন আহত এবং যানবাহন উল্টে ১২টি দুর্ঘটনায় ৩২ জন নিহত ও ১৫০ জন আহত হয়েছে। এছাড়া অন্যান্য ২১টি দুর্ঘটনায় ২১ জন নিহত এবং ১০৪ জন আহত হয়।


ভক্তরাজ প্রহ্লাদের পূর্বজন্মের কাহিনী - পদ্ম মহাপুরাণ - পৃথ্বীরাজ সেন - সনাতন গুরুকুল, GOLN\nভক্তরাজ প্রহ্লাদের পূর্বজন্মের কাহিনী – পদ্ম মহাপুরাণ – পৃথ্বীরাজ সেন\nমে 17, 2022 দ্বারা Ratna Roy\nভক্তরাজ প্রহ্লাদের পূর্বজন্মের কাহিনীঃ সূতমুনিকে শৌনকাদি মুনিরা জিজ্ঞাসা করলেন-হে মহামুনি, ভক্তরাজ প্রহ্লাদ শিশুকাল থেকেই বাসুদেবের নাম স্মরণ করে তার ভক্তরূপে পরিণত হয়েছিলেন, এ কথা আমরা শুনেছি।\nকিন্তু যখন দেবাসুর যুদ্ধ আরম্ভ হয়, তখন সেই যুদ্ধে হরির সঙ্গে প্রহ্লাদ যুদ্ধ করলেন এবং তারই হস্তে নিহত হলেন। ভক্ত ও ভগবানের মধ্যে এমন যুদ্ধ কেন? আপনার অজানা কিছুই নেই। অতএব দয়া করে বলে আমাদের মনের সংশয় দূর করুন।\nসূতমুনি বললেন–এই বিষয়টি পিতামহ ব্রহ্মা মহাত্মা ব্যাসের কাছে বর্ণনা করেন। পরে এই বিষয়টি ব্যাসদেব প্রকাশ করেন। সেই কাহিনী আপনারা এখন শ্রবণ করুন।\nশিবশর্মা নামে একজন দেবজ্ঞ মহাযোগী পশ্চিম সাগর প্রান্তে দ্বারা কাপুরীতে বাস করতেন। তিনি যোগবলে যখন যা ইচ্ছা তাই সৃষ্টি করতেন। তার পাঁচ পুত্রের প্রত্যেকেই শাস্ত্রজ্ঞ এবং পিতৃভক্ত।\nসেই পুত্রদের নামযজ্ঞশর্মা, বেদশৰ্মা, ধৰ্মৰ্শৰ্মা, বিষ্ণুশর্মা ও সোমশর্মা। শিবশর্মা চিন্তা করলেন–আমার প্রত্যেক পুত্ৰই পিতৃভক্ত, আমি যা বলি, সঙ্গে সঙ্গে তা তারা পালন করে।\nএকবার পরীক্ষা করে দেখি এদের। তারপর তিনি মায়া বিস্তার করে পুত্রদের সামনে ছল প্রদর্শন করে দেখালেন যে, তাদের জননী প্রবল জ্বরে রোগাক্রান্ত হয়ে মৃত্যুবরণ করেছে।\nপুত্ররা মাতার মৃত্যুতে গভীর দুঃখ পেল। তারপর পিতাকে বলল–পিতা, যার গর্ভে আমাদের জন্ম, তিনি নিজে দেহ ত্যাগ করে স্বর্গে গমন করেছেন। এখন আমাদের কর্তব্য কি? মাতার দেহ কিভাবে সকার করব?\nশিবশর্মা জ্যেষ্ঠপুত্র যজ্ঞশর্মাকে বললেন–তুমি একটি শাণিত অস্ত্রের দ্বারা তোমার মৃত মাতার শরীর খণ্ড খণ্ড করে যত্র তত্র ছড়িয়ে দাও।\nপিতার আদেশ শুনেই কোন কথা না বলে যজ্ঞশর্মা একটি তীক্ষ্ণ খড়ের সাহায্যে মায়ের মৃতদেহ খণ্ড খণ্ড করে একটি ঝুড়িতে করে নিয়ে যত্রতত্র ছড়িয়ে দিল। তারপর পিতার কাছে এসে বলল– আপনার আদেশ আমি যথাযথভাবে পালন করেছি পিতা। এবার অন্য কাজের জন্য আদেশ করুন। অতি দুষ্কর হলেও সেই কাজ আমি করব।\nশিবশর্মা খুব খুশী হলেন যজ্ঞশর্মার এই কথা শুনে। বুঝলেন তাঁর প্রথম পুত্র প্রকৃতই পিতৃভক্ত। এরপর দ্বিতীয় পুত্র বেদশর্মাকে তিনি পরীক্ষা করবার জন্য ডাকলেন। বললেন–বেদশর্মা, তোমাদের মাতা এখন পরলোকগতা, কিন্তু আমার অন্তর এখন কামানলে দগ্ধ হচ্ছে।\nএই কথা বলে তিনি মায়াবলে বাড়ি থেকে কিছুদূরে এক সুন্দরী নবযৌবনা রমণী সৃষ্টি করে পুত্রকে দেখিয়ে বললেন– ওই যে নারীমূর্তি দেখতে পাচ্ছে, আমারই জন্য ওই নারীকে তুমি অবশ্যই নিয়ে আসবে।\nপিতার আদেশে বেদশর্মা পিতাকে প্রণাম করে সেই মায়া-নারীর কাছে গিয়ে বলল–দেবী, আমার পিতা কামনার পীড়িত হয়ে আপনাকে প্রার্থনা করছেন। অতএব আপনি আমার বৃদ্ধ পিতার সেবাকার্যে নিযুক্ত হন।\nমায়া-নারী বেদশর্মার কথা শুনে বলল–তোমার পিতা একজন বৃদ্ধ জরাগ্রস্থ শিথিলেন্দ্রিয়, আর আমি নবযৌবনা সুদর্শনা নারী। কখনই আমি তাকে সঙ্গ দান করতে পারব না। তুমি রূপ সৌভাগ্যবান, দিব্য লক্ষণযুক্ত, মহাতেজা সুপুরুষ। আমি বরং তোমারই সেবা করব। তুমিই আমার এই অঙ্গ ভোগ করবার যোগ্য।\nমায়া-নারীর এমন পাপযুক্ত কথা শুনে বেদশর্মা বলল-দেবী, আমাকে তুমি এমন কথা বলো না। আমি পিতৃভক্ত, পিতার জন্য আমি তোমাকে প্রার্থনা করছি। তুমি অন্যকথা বলো না, আমার পিতাকেই ভজনা করো। দেবী, তুমি যা চাইবে, যদি পৃথিবীতে দুর্লভও হয়, তবে স্বর্গরাজ্য থেকে এনে দিতে পারি।\nমায়া-নারী বলল-পিতার জন্য তুমি এতদূর করতে পার, তাহলে এখনই তুমি আমাকে ইন্দ্র ও মহাদেবকে দর্শন করাও। তুমি নিশ্চয় এই দুর্লভ সামগ্রী আমাকে প্রদান করবে।\nএই কথা শুনে বেদশর্মা ধ্যানরত হলেন। কিছুক্ষণের মধ্যেই দেবরাজ ইন্দ্র এবং দেবদেব মহেশ্বর সেখানে উপস্থিত হলেন। বেদশর্মাকে বললেন–তুমি আমাদেরকে কি জন্য স্মরণ করেছ? তুমি যা প্রার্থনা করবে, আমরা তা অবশ্যই প্রদান করব।\nবেদশর্মা বলল–আমার প্রতি আপনারা যদি প্রসন্ন হন, আমাকে তাহলে অমন পিতৃভক্তি প্রদান করুন। তখন ইন্দ্র মহাদেব ‘তাই হবে বলে সেখান থেকে অন্তর্হিত হলেন।\nমায়া-নারী বলল-ব্রাহ্মণ, তোমার পোন দেখলাম। আমার দেবতায় কোনো প্রয়োজন নেই। পিতার জন্য যদি তুমি আমাকে আকাঙ্ক্ষা কর, তাহলে তুমি নিজের হাতে নিজের মস্তক ছেদন করে আমাকে দাও।\nমায়া-নারীর কথা শুনে মহা আনন্দে বেদশর্মা বলল–আমি ধন্য হলাম ঋণ থেকে মুক্ত হলাম। এই আমি নিজের মস্তক ছেদন করছি, তুমি ধর। এই কথা বলে, দেবশর্মা নিজের মাথা কেটে মায়া নারীর হাতে দিল।\nমায়া-নারী বেদশর্মার কাটা মাথা নিয়ে শিবশর্মার কাছে গিয়ে বলল–ব্রাহ্মণ, আপনার পুত্র বেদশৰ্মা আপনার জন্য নিজেই নিজের মস্তক ছেদন করে পাঠাল। আপনি এটি গ্রহণ করুন। আপনার সেই পিতৃভক্ত পুত্র আপনার জন্যই আমায় এই উত্তমাঙ্গ দিয়েছে, অতএব আমায় আপনি উপভোগ করুন।\nমায়া-নারীর মুখে এই কথা শুনে বেদশর্মার দুই ভাই ভায়ের এই সাহস দেখে কাঁপতে কাঁপতে বলাবলি করতে লাগল–আমার মাতা সদ্য প্রাণত্যাগ করেছেন। আর এই ভাই আমাদের পিতার জন্য প্রাণত্যাগ করল। অশেষ ধন্যবাদের যোগ্য আমাদের এই ভাই।\nব্রাহ্মণ শিবশর্মা পুত্রদের মুখে এই কথা শুনে বুঝলেন যে, প্রকৃতই পিতৃভক্ত বেদশর্মা। ভক্তিবলেই সে নিজের মস্তক ছেদন করেছে। এরপর তিনি তার তৃতীয় পুত্র ধর্মশর্মাকে বললেন– এই ভ্রাতার মস্তক গ্রহণ কর।\nপিতার আদেশ পালন করবার জন্য ধর্মশর্মা ভ্রাতার মস্তক নিয়ে বাড়ির বাইরে এসে যোগসাধনা গুরু করল। তপস্যা ও সত্যবলে যমরাজ ধর্মের আরাধনা করল। ধর্মরাজ তার সামনে আর্বিভূত হলে তিনি বললেন–হে ধর্মশর্মা, তুমি কিসের জন্য আমার আরাধনা করলে? আমায় কি করতে হবে বল?\nধৰ্মৰ্শৰ্মা বলল–যদি–হে সব্রত, তোমার তপস্যা ও পিতৃভক্তি দেখে অতি প্রসন্ন হয়েছে আমি। তুমি তোমার ভ্রাতা বেদশর্মার ছিন্ন মস্তকটি তার ছিন্ন দেহের সঙ্গে যুক্ত কর, আমার বর–প্রভাবে আবার জীবন লাভ করবে। এখন তুমি অন্য কোন দুর্লভ বর প্রার্থনা কর।\nধর্মরাজার কথা শুনে ধর্মশর্মা বলল–যদি আপনি প্রসন্ন হয়ে থাকেন, তবে আমার পিতার পাদ-পূজনে অচলা ভক্তি, ধর্মে অনুরাগ এবং অন্তে মোক্ষধাম প্রার্থনা করি।\nতোমার সমস্তই হবে এই কথা বলে ধর্মরাজ সেখান থেকে অন্তর্হিত হলেন।\nতারপর ধর্মশর্মা বেদশর্মার ছিন্ন মস্তকটি দেহের সঙ্গে যুক্ত করার সঙ্গে সঙ্গেই দেবশর্মা যেন ঘুম থেকে উঠে বলল–সেই দেবী কোথায় গেলেন ভাই? আর পিতাই বা কোথায় আছেন?\nতার উত্তরে ধর্মশৰ্মা তাকে সব কথা বলে পিতার সামনে উপস্থিত হল দুই ভাই। তারপর ধর্মৰ্শৰ্মা পিতাকে বলল “পিতা, আমি তপস্যাবলে এই বেদশর্মাকে পুনরায় লাভ করেছি। আপনি আপনার পুত্রকে গ্রহণ করুন।\nশিবশর্মা পুত্রের পিতৃভক্তির পরিচয় পেয়ে কোন কথাই বললেন–না। আবার চিন্তা করে চতুর্থ পুত্র বিষ্ণুশর্মাকে ডেকে বললেন–পুত্র, আমি বৃদ্ধ জরাতুর, ইন্দ্রিয় শিথিল।\nকিন্তু আমি এই কামিনীর সহবাস ইচ্ছা করি। এই ললনা আমার সহবাস ইচ্ছা করছে না। আমি যাতে একে লাভ করি তুমি তাই করো। আমি জানি সমুদ্র মন্থনে যে অমৃত উঠেছিল, সেই অমৃত সর্বব্যাধি হয়, কুৎসিতকে সুন্দর করে, বৃদ্ধকে যুবায় পরিণত করে, অতএব সুরপুরে গিয়ে তুমি আমার জন্য অমৃত আন।\nআমি সেই অমৃত সেবন করে এই কামিনীর সঙ্গ পরম আনন্দে উপভোগ করি।\nবিষ্ণুশর্মা পিতার এমন কথা শুনে বলল–পিতা, আপনার সুখকর সকল উত্তম কাৰ্যই আমি করতে প্রস্তুত আছি। এই কথা বলে পিতাকে প্রণাম করে উত্তম বল, তপস্যা ও নিয়ম-প্রভাবে অন্তরীক্ষ পথে অগ্রসর হল। ক্রমশঃ সে গগনান্তরে প্রবেশ করল।\nবিষ্ণুশর্মার উদ্দেশ্য জানতে পেরে দেবরাজ ইন্দ্র চিন্তা করলেন, এই যুবক সাধন বলে স্বর্গের অমৃত মর্তে নিয়ে যাবে আর মর্তবাসীরা অমর হয়ে থাকবে, তা আমি কখনো হতে দেব না।\nযেমন করেই হোক একে স্বর্গে আসায় বাধা দিতে হবে। এই চিন্তা করে দেবরাজ ইন্দ্র স্বৰ্গবেশ্যা সুন্দরী মেনকাকে ডেকে বললেন–শিবশর্মার পুত্র বিষ্ণুশর্মা স্বর্গে আসছে। যেমন করেই হোক তুমি তার গতি রোধ কর।\nইন্দ্রের কথা শুনে মেনকা নন্দনকাননে গিয়ে বীণা বাজিয়ে মধুর স্বরে গান করতে শুরু করল। মেনকাকে দেখতে পেয়ে তার উদ্দেশ্য বুঝতে বিষ্ণুশর্মার আর বাকী থাকল না যে সুধা আনার জন্য বিঘ্ন ঘটাতেই সে এভাবে ওত পেতে বসে আসে। কাজেই তার দিকে দৃষ্টিপাত না করেই সে তাড়াতাড়ি চলতে লাগল।\nমেনকা ভাবল–হায়! আমার মত একজন সুন্দরী এখানে বসে মধুর স্বরে গান গাইছি, তবুও এই যুবক আমার দিকে তাকাচ্ছে না।\nমেনকা তখন ব্রাহ্মণ পুত্রের উদ্দেশে বলল–হে মহামতে, তুমি কোথায় যাচ্ছ? কিছুক্ষণ তুমি এখানে অপেক্ষা কর। আমাকে বল, তোমার কি প্রয়োজন। আমি তোমার শরণাপন্ন হলাম কারণ আমি তোমার রূপ দেখে কামবানে জর্জরিত, তুমি আমাকে রক্ষা কর।\nমেনকার কথা শুনে বিষ্ণুশর্মা বলল–পিতার জন্য আমি তাড়াতাড়ি ইন্দ্রলোকে যাচ্ছি। দেবতাদের চরিত্র আমার অজানা নয়। অেমার চরিত্রও আমি খুব ভালভাবে জানি।\nকিন্তু তেমন চরিত্রের মানুষ আমি নই। বিশ্বামিত্রাদি মুনি তোমার রূপে মুগ্ধ হতে পারেন, কিন্তু আমি শিবশর্মার পুত্র, যোগ তপঃসিদ্ধ, অনেক আগেই কামাদি মহাদোষ আমি জয় করে ফেলেছি। কাজেই হে সুন্দরী, আমি এখন ইন্দ্রলোকে যাই, তুমি অন্য কোন ব্যক্তিকে ভজনা কর।\nমেনকার চেষ্টা ব্যর্থ করে বিষ্ণুশর্মা সত্বর অগ্রসর হতে লাগল। তখন স্বয়ং ইন্দ্র নানারকম ভয় দেখাতে লাগলেন তাকে। কিন্তু পতিভক্ত ব্রাহ্মণের তেজে সেই সব বিভীষিকা সঙ্গে সঙ্গেই তুলারশ্মির মত ভস্মীভূত হয়ে গেল। ইন্দ্র বারে বারে বিঘ্ন সৃষ্টি করাতে বিষ্ণুশর্মার আর বুঝতে বাকী রইল না যে, দেবরাজ ইন্দ্রই এই সব কাজ করছেন।\nতখন বিষ্ণুশর্মা মনে মনে ভাবল–আমি স্বধর্মে রত আছি, তাই যে আমার বিঘ্ন সৃষ্টি করবে তাকে আমি রক্ষা করব না। আমি ইন্দ্রকে ইন্দ্রলোক থেকে পাতিত করব, কিছুতেই তার অন্যথা হবে না। যে হনন করে সে নিজেই হত হয়ে থাকে। আমি অন্য দেবরাজ সৃষ্টি করব।\nএই চিন্তা করে ইন্দ্রকে বিনাশ করবার জন্য বিষ্ণুশর্মা উদ্যত হলে, ইন্দ্র সঙ্গে সঙ্গে তার সামনে এসে বললেন–হে বিপ্র, তপস্যা, সত্য, নিয়ম, মৌচ ও দমনগুণে তোমার সমান অন্য কেউ নেই। তুমি আমার সব অপরাধ ক্ষমা কর। দুর্লভ হলেও আমি নিশ্চয়ই তোমায় বরদান করব।\nইন্দ্রের কথা শুনে বিষ্ণুশর্মা বলল-ব্রাহ্মণের মহারৌদ্র তেজ দেবগণের লক্ষ্যেও দুঃসহ। বিশেষতঃ যিনি পিতৃভক্ত ব্রাহ্মণ, তার তেজ একান্ত পক্ষেই অসহনীয়। মহাত্মা ব্রাহ্মণগণের তেজোভঙ্গ করা কখনই উচিত নয়।\nহে দেবেশ, এখন আপনি যদি না আসতেন, তাহলে আমি নিজতেজ প্রভাবে অন্য কোন মহাত্মাকে এই স্বর্গরাজ্য দান করতাম। আপনি নিজেই যখন এসে আমাকে বর দান করবার জন্য উৎসুক হয়েছেন, তাহলে এই বর প্রার্থনা করি, অমৃত আর অবিচলা পিতৃভক্তি আপনি আমায় দান করুন।\nবিষ্ণুশর্মার বাক্যে ইন্দ্র প্রসন্ন হয়ে বললেন–আমি অমৃতসহ এই বরই তোমাকে দান করলাম এই কথা বলে সাদরে অমৃতকুম্ভ তাকে দান করে বহু সম্মান জানিয়ে বিদায় দিলেন।\nতারপর বিষ্ণুশর্মা সর্বব্যাধি বিনাশক অমৃত নিয়ে মর্ত্যধামে এসে পিতাকে বলল-পিতা, স্বর্গ থেকে এই অমৃত আমি এনেছি। এর দ্বারা আপনি নিরোগ হয়ে পরম তৃপ্তিলাভ করুন।\nপুত্রের এই কথা শুনে শিবশর্মা পরম আনন্দে সকল পুত্রদের ডেকে বললেন–তোমরা সকলেই পরম পিতৃভক্ত। তাই তোমরা প্রীতমনে বর গ্রহণ কর।\nতখন বিষ্ণুশর্মার পাঁচ পুত্র একটু আলোচনা করে পিতাকে বলল–পিতা, আমাদের সুব্রতা– মাতার মৃত্যু হয়েছে। আপনার প্রসাদে তিনি নীরোগ হয়ে জীবিত হোন। আর জন্ম-জন্মান্তর ধরে\nআপনারাই আমাদের পিতা ও মাতা হোন। আমরা পুণ্যচারী হয়ে আপনাদের পুত্র হই।\nশিবশর্মা বললেন–তোমাদের পুত্রবৎসল মাতা সদ্যই মৃত্যুমুখে পতিত হয়েছেন, সদ্যই তিনি জীবিত হয়ে আসবেন। এই কথা বলার সঙ্গে সঙ্গেই তার স্ত্রী সেখানে এসে হৃষ্টভাবে বললেন–এই কারণেই সৎপুত্র সমুৎপন্ন হয়, এই কারণেই প্রত্যেক মানুষ কুল প্রদীপ সৎপুত্র কামনা করে হে পুত্রগণ,\nযে স্বামীর ঔরসে তোমাদের মতন পুত্র আমি লাভ করেছি, জানি না, এই ধর্মাত্মা ধর্মবৎসল মহাপুণ্যশালী আমার ভর্তা কোন্ পুণ্যবলে উৎপন্ন হয়েছেন। তোমাদের পিতা এইরূপ পুণ্যপ্রভাব, তোমরাও পুত্রবৎসল। যে মুহূর্তে শিবশর্মার বিবাহিতা স্ত্রী আবির্ভূত হলেন, সঙ্গে সঙ্গে সেই মায়া নারী অন্তর্হিত হলেন।\nমাতার এই কথা শুনে পুত্রেরা মহা আনন্দে বারবার জননীর পায়ে প্রণাম করে বলল–লোকে সন্মাতা ও সৎ পিতা লাভ করে উত্তম পুণ্যবলে। আমাদের ভাগ্য বলেই আমরা আপনার মত পুণ্যবতী মাতা লাভ করেছি। আমাদের জন্মে জন্মে যেন আপনারাই পিতা-মাতা হন।\nতারপর শিবশর্মা বললেন–আমি তোমাদের প্রতি অতি প্রসন্ন পুত্রগণ। আমার কাছে তোমরা বর প্রার্থনা কর।\nপঞ্চপুত্র বলল–পিতা, প্রসন্ন হয়ে যদি বরদানে উৎসুক হয়ে থাকেন, তাহলে আমাদের সেই সপ্তাপবর্জিত গোলোকে প্রেরণ করুন।\nশিবশর্মা বললেন–তপস্যা এবং পিতৃভক্তি গুণে আর আমার প্রসাদে তোমরা গোলোকে প্রস্থান কর।\nব্রাহ্মণ শিবশর্মা এই আশিসবাণী উচ্চারণ করা মাত্রই শ্রীবিষ্ণু সেখানে আবির্ভূত হয়ে শিবশর্মাকে বললেন–হে দ্বিজ, সৎপুত্রগণ সহ ভক্তিবলে তুমি আমাকে জয় করেছ। এখন তুমি তোমার এই পুণ্যশীলা পুত্ৰশীলা ভাৰ্যার সঙ্গে আমার ধামে আগমন কর।\nশ্রীহরির এই কথা শুনে শিবশর্মা বললেন–আমার কনিষ্ঠ পুত্র সোমশর্মা ব্যতীত অন্য চারপুত্র বৈষ্ণবলোকে গমন করুক। আমি আমার ভাৰ্য্যা ও কনিষ্ঠ পুত্রের সঙ্গে ভূতলে বাস করতে চাই।\nসত্যবাদী ব্রাহ্মণ শিবশর্মার এই কথা শুনে শ্রীহরি তার চারপুত্রকে চতুর্ভুজ শঙ্খ-চক্র-গদাধর ইন্দ্রনীল তুল্য বর্ণে মহাতেজা হার-কঙ্কণাদি শোভিত রত্নমালা মণ্ডিত শ্রীবিষ্ণুর মূর্তি ধারণ করিয়ে আপন দেহেই বিলীন করালেন। তারপর শ্রীহরি শিবশর্মার সামনেই অন্তর্হিত হলেন।\nতারপর শিবশর্মা তার কনিষ্ঠ পুত্র সোমশর্মাকে বললেন–তুমি পিতৃভক্তি পরায়ণ, এই অমৃতের কুম্ভ তোমাকে দিচ্ছি। তুমি এটি রক্ষা কর। আজই আমি ভাৰ্য্যার সঙ্গে তীর্থযাত্রার উদ্দেশে বার হব।\nএই কথা বলে শিবশর্মা অমৃতকুম্ভ কনিষ্ঠ পুত্রের হাতে দিয়ে সস্ত্রীক তীর্থের উদ্দেশে চলে গেলেন। দশ বছর ধরে বিভিন্ন তীর্থ ভ্রমণ করে এবার ঘরে ফেরার জন্য চিন্তা করলেন। ভাবলেন–আমার চারপুত্রকে নানাভাবে পরীক্ষা করেছি।\nসোমশর্মাকে এবার পরীক্ষা করব। এই চিন্তা করে তিনি মায়াবলে কুষ্ঠরোগী হলেন আর তার স্ত্রীও একইভাবে রোগগ্রস্ত হলেন। এরপর তারা গৃহে ফিরলেন।\nএদিকে ধর্মাত্মা সোমশর্মা অতীন্দ্রিয় প্রহরীর মতো দিনরাত সেই অমৃতকুম্ভ রক্ষা করছে। সস্ত্রীক শিবশর্মা গৃহে ফিরলে, পিতামাতাকে রোগগ্রস্ত দেখে সোমশর্মা খুবই দুঃখ পেল।\nভক্তিভরে পিতামাতাকে প্রণাম করে বলল–আপনার মতো তপোনিধি সর্বগুণান্বিত ব্যক্তি এ জগতে কাউকে দেখি না। তাহলে এমন দশা কি করে হল?\nশিবশর্মা বললেন–পুত্র, তুমি দুঃখ কর না। পাপপুণ্যময় কর্মী তার কর্মের জন্যই ফলভোগ করে। তুমি যদি পুণ্য ইচ্ছা কর, তাহলে আমাদের দুজনার সেবা-শুশ্রূষা কর।\nসোমশর্মা বলল–হে পিতা, আমি অবশ্যই আপনাদের সেবা করব।\nএই কথা বলে সোমশর্মা পিতামাতার দুঃখে দুঃখিত হয়ে তাদের শ্লেষ্ম, মল-মূত্র শোধন, পাদ ধৌত করণ স্নানাদি করতে লাগল। নিজ হাতে রান্না করে পিতামাতাকে ভোজন করায়, তাদের যখন যা প্রয়োজন সবসময় তা পূরণ করে। এককথায় তাদের সেবায় কোন রকম ত্রুটি রাখে না।\nপুত্রের এইরকম প্রিয় ব্যবহার দেখে শিবশর্মা মনে মনে খুব খুশি। তিনি ভাবলেন–এই পুত্রকে আরো কঠিন পরীক্ষা করে দেখবো। দেখি, সেই পরীক্ষায় উত্তীর্ণ হয় কি না?\nএই চিন্তা করে শিবশর্মা একদিন সোমশর্মাকে ডেকে অতি নিষ্ঠুর বাক্যে বললেন–তুই আমাদের ঠিকমতো সেবা করিস না। আমাদের প্রতি যথাযোগ্য আচরণ করিস না। কেন? তোর এই রকম ব্যবহারে আমরা তুষ্ট নয়। এই কথা বলে শিবশর্মা একটা লাঠি দিয়ে পুত্রকে প্রহার করতে লাগল।\nশিবশর্মার এমন নিষ্ঠুর ব্যবহারেও কোনরকম রাগ না করে সন্তুষ্ট মনে সোমশর্মা আগের মতনই সেবা-শুশ্রূষা করতে থাকল। কাজেই সেই পরীক্ষায় সোমশর্মা ভাবলেন–একে আরও কঠিন পরীক্ষা করব।\nএই চিন্তা করে মায়াবলে সেই অমৃতকুম্ভ থেকে অমৃত হরণ করে বললেন–পুত্র, এতদিন আমার মনে ছিল না যে আমার বাড়িতে এই অমৃত আছে। সেই অমৃত পান করে নীরোগ হতে পারি আমরা। দাও, আমাদের সেই অমৃত এনে দাও।\nতাড়াতাড়ি সেই অমৃতকুম্ভ আনতে গিয়ে সোমশর্মা দেখল কুম্ভ আছে ঠিকই কিন্তু তাতে অমৃত নেই। তখন সে গভীর দুঃখের সঙ্গে ভাবছে–আমার কোন পাপের ফলে এই অমৃতকুম্ভ অমৃতশূন্য হয়েছে। পিতার কাছে এই কথা বললে রোগার্ত পিতা আমার প্রতি আরো কূপিত হবেন।\nতারপর সোমশর্মা মনে মনে চিন্তা করল–আমার সত্য প্রতিষ্ঠা, গুরুশুশ্রূষা তপস্যাদিতে যদি সত্যধর্ম রক্ষা হয়ে থাকে, তাহলে এই কুম্ভ অমৃতযুক্ত হোক। সোমশর্মার এই রকম চিন্তায় সেই কুম্ভ পুনরায় অমৃতে পূর্ণ হয়ে গেল।\nতখন সোমশর্মা মহানন্দে অমৃতপূর্ণ কুম্ভ নিয়ে পিতাকে দিয়ে বলল– পিতা, এই অমৃত পান করে আপনি অচিরে নীরোগ হবেন।\nসোমশর্মার কথা শুনে শিবশর্মা অতি আনন্দে বললেন–হে পুত্র, তোমার তপস্যা, ইন্দ্রিয় সংযম, গুরুস্তুশ্রুষা এবং ভক্তিদর্শনে আমি অতি পরিতৃপ্ত। আমাদের বিকৃতরূপ পরিত্যাগ করছি তুমি দেখে সুখ লাভ কর।\nপিতামাতার পূর্বেকার সুন্দর রূপ দেখে সোমশর্মা আনন্দে পিতামাতার চরণে বার বার প্রণাম জানাতে লাগল।\nতারপর শিবশর্মা সস্ত্রীক আপন পুণ্যপ্রভাব বিষ্ণুলোকে যাত্রা করলেন। মহাত্মা সোমশৰ্মা তারপর তপস্যা শুরু করলেন। আহারাদি সংযমন করে, কারো কাছে কিছু ভিক্ষা না করে অযাচিতভাবে যা পায় তাতেই সে জীবন রক্ষা করে। ক্রমশঃ তার মৃত্যুকাল উপস্থিত হল।\nএইবার স্বয়ং ভগবান তাকে পরীক্ষা করার জন্য তার কাছে কতকগুলি দৈত্যকে পাঠালেন। মৃত্যুশয্যায় শায়িত সোমশর্মা তার চারপাশে দৈত্যদের উচ্চস্বরে কথা শুনে তাদের দেখে ভয়ে ভীত হয়ে পরলোকে যাত্রা করল।\nদৈত্যভয়ে ভীত হয়ে মৃত্যুর জন্য সেই মহাত্মা সোমশর্মাকে দৈত্যগৃহে হিরণ্যকশিপুর পুত্ররূপে জন্মগ্রহণ করতে হল।\nপূর্বতন যোগাভ্যাসের জন্য সে জাতিস্মর হল। পূর্বের সবকথা চিন্তা করে সে ভাবল–সারাজীবন ধর্মপথে থেকে শুধুমাত্র মৃত্যুর সময় দৈত্যদের দেখে দেহত্যাগ করার জন্য দৈত্যকুলে আমাকে জন্মগ্রহণ করতে হল। তাহলে এবার যদি আমি বিষ্ণুর হাতে মৃত্যুবরণ করি, তাহলে দিব্যগতি লাভ করতে পারব। সবসময়েই সে এই চিন্তা করত।\nশ্রীমদ্ভগবতগীতায় ভগবান বলেছেন, মৃত্যুর সময় যে যেই ভাব। স্মরণ করে মরবে, পরের জন্মে সে সেই ভাব নিয়েই জন্মাবে। ভগবান তার অভীষ্ট পূরণও করেছিলেন। ঘোরতর দেবাসুর তিনি চক্রপানির হাতে নিহত হলেন।\nএমন গুণবন্ত পুত্র নিহত হওয়ার কারণে তার মা কমলা পুত্রের জন্য খুব কাদলেন। তখন দেবর্ষি নারদ তাঁর কাছে গিয়ে তাঁকে সান্ত্বনা দিয়ে বললেন–ভগবান শ্রীহরি তোমার পুত্রের ইচ্ছাতেই তাকে নিধন করেছেন। আবার তোমার গর্ভেই সেই পুত্র জন্মলাভ করবে। তুমি দুঃখ করোনা, আর কারোর কাছে এ বিষয়ে প্রকাশ করো না।\nতোমার ওই পুত্রের অসুরভাব থাকবে না। দেবভাবে অম্বিত হবে, সকল দেবতারও নমস্য হবে। তুমি সর্বদা সেই পুত্রের দ্বারা সুখলাভ করবে। এই বলে দেবর্ষি চলে গেলেন।\nতারপর যথাসময়ে কমলার গর্ভে প্রহ্লাদের জন্ম হল। বাল্যকাল থেকেই কৃষ্ণধ্যান করতে লাগল। ভগবান শ্রীহরি তার জন্যই হিরণ্যকশিপুর নৃসিংহমূর্তি ধারণ করে বধ করলেন।\nস্বর্গ খণ্ড – পদ্মপুরাণ\nভুমি খণ্ড – পদ্মপুরাণ\nনারদীয় পুরাণ – পৃথ্বীরাজ সেন\nবিষ্ণুপাদোদকের মাহাত্মে কণিক ব্যাধের কাহিনী- নারদীয় পুরাণ – পৃথ্বীরাজ সেন\nমন্দিরে দীপদানের মাহাত্ম দণ্ডকেতুর উপাখ্যান – নারদীয় পুরাণ – পৃথ্বীরাজ সেন\nবিভাগ সমূহ আপডেট ট্যাগ সমূহ পদ্ম মহাপুরাণ,ভক্তরাজ প্রহ্লাদের পূর্বজন্মের কাহিনী পোস্টের নেভিগেশন\nব্রাহ্মণের প্রাণরক্ষার ফল কীর্তন প্রসঙ্গে রাজা দীননাথের নরমেধ যজ্ঞের বৃত্তান্ত – পদ্ম মহাপুরাণ -পৃথ্বীরাজ সেন\nপতিব্রতা নারী সুকলার কাহিনি – পদ্ম মহাপুরাণ – পৃথ্বীরাজ সেন


এসএসসি সংক্ষিপ্ত সিলেবাস ২০২২ - ডাউনলোড SSC শর্ট সিলেবাস 2022 PDF Download - BD Exam Help\nHome » Syllabus » এসএসসি সংক্ষিপ্ত সিলেবাস ২০২২ – ডাউনলোড SSC শর্ট সিলেবাস 2022 PDF Download\nএসএসসি সংক্ষিপ্ত সিলেবাস ২০২২ – ডাউনলোড SSC শর্ট সিলেবাস 2022 PDF Download\nএসএসসি সংক্ষিপ্ত সিলেবাস ২০২২ – ডাউনলোড SSC শর্ট সিলেবাস 2022 PDF Download – এসএসসি পরীক্ষার সংক্ষিপ্ত সিলেবাস প্রকাশ করা হয়েছে। আজকে ২৭ মে ২০২১ তারিখে ঢাকা শিক্ষা বোর্ডের অফিসিয়াল ওয়েবসাইটে প্রকাশিত একটি নোটিশ হতে এ তথ্য জানা গেছে।\nআপনি কি প্রকাশিত নতুন এসএসসি পরীক্ষার সংক্ষিপ্ত সিলেবাস খুঁজছেন? তাহলে এই আর্টিকেলটি আপনার জন্য প্রযোজ্য। কারণ এখানে আমরা আলোচনা করেছি কিভাবে আপনি খুব সহজেই এসএসসি পরীক্ষার সংক্ষিপ্ত সিলেবাস ডাউনলোড করতে পারবেন।\nইতিমধ্যে আমরা জানতে পেরেছি যে এইচএসসি সংক্ষিপ্ত সিলেবাস ২০২২ প্রকাশ হয়েছে। তাই অনেক শিক্ষার্থী তাদের সংক্ষিপ্ত সিলেবাসটি ডাউনলোড করার জন্য বিভিন্ন ওয়েবসাইট খোঁজ করছে। সুতরাং আমি বলবো যে আমাদের ওয়েবসাইট থেকে আপনি এই সিলেবাসটি ডাউনলোড করতে পারবেন।\n২০২২ সালের এসএসসি পরীক্ষার সিলেবাস pdf\nডাউনলোড ২০২২ সালের এসএসসি পরীক্ষার সিলেবাস\nআপনাদের সুবিধার্থে আমাদের এখানে এসএসসি পরীক্ষার সংক্ষিপ্ত সিলেবাস ছবি এবং পিডিএফ ফরম্যাটে প্রকাশ করা হয়েছে। সুতরাং যে কোন একটি ফরমেটেই আপনি এটি ডাউনলোড করতে পারবেন।\nএসএসসি সংক্ষিপ্ত সিলেবাস প্রকাশ করা হয়েছে তা ইতিমধ্যে জানতে পেরেছেন। আপনি জেনে অবাক হবেন আমাদের ওয়েবসাইট থেকে প্রতিটি শিক্ষা বোর্ডের আলাদা আলাদা সংক্ষিপ্ত সিলেবাস ডাউনলোড করতে পারবেন।\nআপনি ঢাকা বোর্ডের ওয়েবসাইট অথবা আমাদের ওয়েবসাইট থেকে এইচএসসি সংক্ষিপ্ত সিলেবাস টি ডাউনলোড করতে পারবেন।\nআপনি যদি এসএসসি সংক্ষিপ্ত সিলেবাস ২০২২ খোঁজ করে থাকেন, তবে আমি বলব যে আপনি একদম ঠিক জায়গায় আছেন। কারণ আমাদের এই ওয়েবসাইট থেকেই আপনি দুটি ফরম্যাটে আপনাদের সংক্ষিপ্ত সিলেবাস ডাউনলোড করতে পারবেন।\nএ লেখাটির মাধ্যমে আপনি জানতে পারবেন প্রতিটি বিষয়ের সংক্ষেপিত সিলেবাস এর বিস্তারিত। তাহলে আর দেরি না করে চলুন মূল বিষয় নিয়ে বিস্তারিত বর্ণনা করা যাক।\nতাই আপনি যদি এই সিলেবাস ডাউনলোড করতে আগ্রহী হয়ে থাকেন? তবে আমাদের ওয়েবসাইট থেকে খুব সহজেই ডাউনলোড করতে পারবেন।\nশিক্ষার্থীরা বিভিন্ন ওয়েবসাইট ঘুরেও তাদের এইচএসসি পরীক্ষার সংক্ষিপ্ত সিলেবাস ডাউনলোড করতে পারছে না। তাই আমাদের এখান থেকে আপনি চাইলে খুব সহজেই এই সিলেবাস ডাউনলোড করতে পারবেন।\nUpdated: May 28, 2021 — 5:16 am


গুণ্ডা, ভোট, ক্ষমতা আর বাহুবলী বিষয়ে দু-চার কথা – ৪ নম্বর প্ল্যাটফর্ম\nগুণ্ডা, ভোট, ক্ষমতা আর বাহুবলী বিষয়ে দু-চার কথা\nলেখক প্রাবন্ধিক, সাহিত্য-গবেষক, দাবা-প্রশিক্ষক\nগুণ্ডা কারা না পোষে? সব সংসদীয় রাজনৈতিক দলেরই গুণ্ডা থাকে। তারা বোমাবাজি করে, খুন করে, তোলাবাজি করে, জনগণকে চমকায়, কিন্তু ভোটটুকু ঠিক কুড়িয়ে-বাড়িয়ে দেয়। বাংলার রাজনীতিতে নামজাদা রাজনীতিকদের ব্যক্তিগত গুণ্ডা পোষা আর রাজনৈতিক দলের প্রকাশ্যগোপন পোষাগুণ্ডার ঐতিহ্য বরাবরের। নেতা কয়েক বছরের, কিন্তু গুণ্ডা চিরদিনের। কখনও সেইসব গুণ্ডারা আলো নিভিয়ে ব্যালটবাক্স বদলে কংগ্রেসকে ভোট এনে দেয়, কখনও লোকাল কমিটির নির্দেশে পার্টিপন্থা-নিয়ে-প্রশ্নজাগানিয়াদের ভিটেমাটি চাঁটি করতে যায় বা প্রমোটারির হিস্যা নিতে যায় আবার কখনও সিন্ডিকেটের রমরমায় লবিতে-লবিতে ক্যালাকেলি করে। প্রয়োজন মিটলে এক গুণ্ডাকে অন্য গুণ্ডা দিয়ে খুন করায়, বা, জেলে পাঠিয়ে দেওয়ার ব্যবস্থা করে পার্টি। কোনও কোনও গুণ্ডা বোমাবাজি করে আর মেশিন চালিয়ে ক্লান্ত হয়ে স্বাদ ও স্টেটাস বদলাতে সংসদীয় রাজনীতিতে যোগ দেয়; ভোট আদায় করে মন্ত্রীও বনে যায়। কিন্তু, গুণ্ডা থাকেই! ভারতীয় সংসদীয় রাজনীতিতে গুণ্ডা ছাড়া গণতন্ত্রের শর্তপূরণ হয় না। লুম্পেন, মস্তান আর গুণ্ডার পার্থক্য আছে। লুম্পেনদের কোনও দল ‘ওন্’ করে না, এরা নিজেদের মনমতো নৈরাজ্যের অনুশীলন করে; ভদ্রলোক সাজার ঢং করে না। মস্তান সাধারণত পাড়ার দখলদারি চালায়, পেশিশক্তির প্রয়োগে ছেলে-বুড়ো-মেয়ে সবাইকে চমকায় আর যে রাজনৈতিক দল টাকা দেয় ছত্রছায়া দেয়, তাদের হয়ে মাতব্বরি ফলায়। গুণ্ডারা ভদ্দরলোক সাজার জন্যে আঁকুপাকু করে, নেতা-মন্ত্রীদের ডানহাত-বাঁহাত-অজুহাত হয়ে ওঠে (কখনও গলগ্রহও), এরা লুম্পেন ও মস্তানদের নিয়ন্ত্রণ করে টাকা আর পেশিশক্তি দিয়ে এবং কোনও অঞ্চলের সাংস্কৃতিক-অর্থনৈতিক কারবারের নির্দেশক হয়ে ওঠে। লুম্পেন আর মস্তান সাধারণত খুন করে না, যদি না মটকা-গরম হয় আর রগ চটে যায়। কিন্তু, গুণ্ডা বিশেষত মন্ত্রী-বিধায়কের ডানহাত গুণ্ডা খুন-তোলাবাজি-সংগঠিত অপরাধে সিদ্ধহস্ত হয়। প্রদেশান্তরে এদের নাম পাল্টায়— গুণ্ডা বা মাফিয়া বা বাহুবলী বা ভাউ। সন্ত্রাসী গুণ্ডা থেকে কাউন্সিলর-মন্ত্রী-বিধায়ক হয়ে ওঠার যে যাত্রাপথ অর্থাৎ কালোপেশা থেকে ধোপদুরস্ত ভেক ধরার যে যাত্রাপথ, সেটাই সবচেয়ে গুরুত্বপূর্ণ। কেউ সফলতা পায় আর কেউ খুন হয়ে যায়। মণীশ শুক্লা খুন হয়ে গেছে।\nমণীশের অল্পজীবনের গল্প যেটুকু সংবাদপত্রে ও লোকমুখে জানা যায়, তাতে বহুস্তরীয় মিশ্রণ। ভদ্দরলোকের ছাপ ছিল (পেশায় আইনজীবীও), দাপুটে ও বিনানির্বাচনে নির্বাচিত ছাত্রনেতা ছিল, ব্যারাকপুর শিল্পাঞ্চলে বাহুবলী সংস্কৃতির অনুশীলন করত, বাম থেকে ডান বাংলার সমস্ত মুখ্য সংসদীয় দলের ভোট-বৈতরণীর ত্রাতা ছিল সময়ান্তরে, মাফিয়া-গুণ্ডা পরিচিতি থেকে কাউন্সিলর নির্বাচিত হয়েছিল (নির্দল প্রার্থী হয়ে জিতে ফের তৃণমূলে যোগদান) এবং আরও উঁচুস্তরীয় ধোপদুরস্ত ইমেজে উত্তরণ চাইছিল। মণীশ পেশায় আইনজীবী (কোন মামলায় লড়েছিল কারও মনে নেই), এমবিএ ডিগ্রিধারী। মণীশের পারিবারিক পরিচিতি ও শিক্ষাগত অর্জনে ওই ‘ভদ্রলোক’ ছাপ এবং আধিপত্যকামী মানসিকতা বাম জমানায় কলেজের সম্পাদক (এসএফআই-র তরফে) ও দোর্দণ্ডপ্রতাপ সাংসদ তড়িৎ তোপদারের ডানহাত হয়ে উঠতে বড় ভূমিকা নিয়েছিল। চটকল অঞ্চলে তোলাবাজি-খুন থেকে ভোট আদায়ে অতিসক্রিয়তা— মণীশ শুক্লা গব্বরসমান (কু)খ্যাত হয়ে উঠতে থাকে। কিন্তু, ভুবনকে ছোটবেলায় মাসি যেমন প্রশ্রয় দিয়েছিল, তেমনই তাকেও প্রশ্রয় দিতে থাকে রাজনৈতিক দাদা-মেসো-কাকা-মামারা। ২০০৯ লোকসভা নির্বাচনের পরে সিপিআই(এম) পতনের শব্দ আঁচ করতে পেরে উঠতি-শাসক তৃণমূলের সঙ্গে যোগ দেয়। জামার রং পাল্টালেও শিল্পাঞ্চলের রাজনীতিতে তার ভূমিকাবদল হয়নি। ভাটপাড়া-টিটাগড়ের ‘মাফিয়া’ নেতা অর্জুন সিং তখন তৃণমূল কংগ্রেসের মুখ হয়ে উঠছে চটকল অঞ্চলে, মণীশের সাংগঠনিক দক্ষতা ও দুষ্কৃতি-আমদানির সূত্র অর্জুন-মণীশের জুটিকে অপ্রতিরোধ্য করে তোলে। ২০১৫ সালে তৃণমূলের সঙ্গে অম্লমধুর সম্পর্কের ফলে নির্দল প্রার্থী হয়েও ভোটে জিতে কাউন্সিলর হয়েছে অনায়াসে। তারপর আবার তৃণমূলে ফেরা। ভাগীরথীর তীরের বিস্তীর্ণ শিলাঞ্চল জুড়ে ক্ষমতায়ন নতুন মাত্রা পায়। ২০১৯ লোকসভার আগে তৃণমূলের ক্ষমতাহ্রাস আঁচ করতে পেরে অর্জুন সিং বিজেপিতে যোগ দেওয়ার কয়েকমাস পরে মণীশও বিজেপিতে যোগ দেয়। অব্যাহত থাকে খুন-তোলাবাজি-মারামারি। খুন হওয়া পর্যন্ত মণীশ বিজেপির ‘বাহুবলী’ নেতা হিসেবেই টিটাগড়-ভাটপাড়া-ব্যারাকপুরের ত্রস্ত মানুষের ভয় আদায় করে নিয়েছিল। সংসদীয় রাজনীতির মেরুদণ্ড হচ্ছে ভোট; সেই ভোট পেতে তড়িৎ-অর্জুন-মণীশদের গুরুত্ব অনস্বীকার্য। কারণ, ‘ভোট-মেশিনারি’ থাকে এদের নিয়ন্ত্রণে আর, এই শব্দের গুরুত্ব সাধারণ ভোটাররাও জানেন। সব দলও এই সত্য জানে, মানে। শাসকদল মদত দেয়, বিরোধীদল চেঁচায়; কখনও ভাইসি-ভার্সা। ডন-মাফিয়ারা মন্ত্রীদের সু-কু সব কর্মেরই শরিক, জনগণ গল্পেসত্যে জানে সবটুকু।\nকিন্তু, বাংলার রাজনীতিতে অন্তত গুণ্ডাদের প্রকাশ্যে উদ্‌যাপনের সংস্কৃতি খুব একটা নেই; ব্যতিক্রম হয়তো আছে। কিন্তু, মন্ত্রী-বিধায়ক না-হওয়া গুণ্ডা/মাফিয়াকে শীর্ষ নেতৃত্ব ও সাংবিধানিক পদাধিকারবলে ‘ওন্’ করার রাজনৈতিক সংস্কৃতি, গুণ্ডাদের ‘হিরো’ বানিয়ে বুক বাজানোর উদাহরণ এই রাজ্যে খুব একটা নেই। সিনেমার মাফিয়া-ভাউ-গুণ্ডাদের অ্যান্টি-হিরো রূপে নির্মাণ বহুবার হয়েছে। কিন্তু মণীশের ক্ষেত্রে সেই অত্যাচারিত থেকে সমাজদ্রোহী, নিপীড়িত থেকে প্রতিবাদী, ‘আন্ডার-প্রিভিলেজড’ থেকে ক্ষমতাবান এবং আর্থ-সামাজিক শোষণের চাপে ভালো থেকে মন্দ হয়ে যাওয়ার চিত্রনাট্যও খাপ খায় না। অনাথ ভুবনের শাসনহীন-অসহায়তার বশে বিপথে চালিত হওয়ার নীতিভ্রংশতাও এর ক্ষেত্রে খাটে না। অর্থ এবং ক্ষমতা— যে দুটো ট্রাম্পকার্ড পেয়ে গেলে সমাজের মাথা হওয়া যায়, সেই দুটোই মণীশের যথেষ্ট ছিল; কিন্তু অর্থ আর ক্ষমতার সবচেয়ে উল্লেখযোগ্য বৈশিষ্ট্য হচ্ছে যে, এই দুটো তেড়েফুঁড়ে বাড়তে চায় বারংবার বিনিয়োগে এবং রাজনৈতিক ক্ষমতাই পারে এই দুয়ের সফল-বিনিয়োগ ঘটাতে। মণীশকে তাই সিপিআই(এম) থেকে তৃণমূল থেকে বিজেপি— সব দলকে ব্যবহার করতে হয়েছে আর ব্যবহার হতেও হয়েছে। অনেকের মতে, ব্যারাকপুর-ভাটপাড়া অঞ্চলের আর্থ-সামাজিক পরিস্থিতি এতটাই স্বতন্ত্র যে, সেখানে বন্দুক-বোমার ভাষাই শাসন ও ক্ষমতার একমাত্র বোধগম্য ভাষা; আর, মণীশ অর্জুনরা সেইজন্যেই সফল। অনেকের মতে, হিন্দি-উর্দুভাষী মানুষের সংখ্যা এই চটকলকেন্দ্রিক অঞ্চলে এতটাই বেশি যে, গোবলয়ের সংস্কৃতি (ধর্ম-রাজনীতি ও পেশিরাজনীতি) এই অঞ্চলে আধিপত্য করে; অর্জুন-মণীশকে খুঁটি করে আরএসএস-বিজেপির দবদবা বৃদ্ধি এইজন্যেই। অনেকের মতে, মণীশ প্রকাশ্যে বিজেপি হলেও তৃণমূলের সঙ্গে গোপন আঁতাত রাখত। মণীশকে খুন করতে সুবোধ যাদব, মুহম্মদ খুররম, গুলাব শেখের মতো ‘অব্যর্থ লক্ষ্যভেদী (শার্প শ্যুটার)’ ভাড়া করা হয়েছিল বলে পুলিশের অনুমান; দীর্ঘদিনের নিখুঁত ছকের বাস্তবায়নে সাতটা বুলেট মণীশের মুখে ও বুকে ঢুকেছে। তৃণমূল বনাম বিজেপির দুর্বৃত্ত সংস্কৃতির প্রতিযোগিতা বেশ কয়েক বছর ধরে চলছে, বিশেষত অর্জুন সিং বিজেপিতে নাম লেখানোর পরে তা লাগামছাড়া।\nকিন্তু, দুর্বৃত্তদের ক্ষমতায়নের দীর্ঘ রাজনীতিতে আর তাদের ঘিরে মিডিয়ার তৈরি করা বয়ানে আড়ালে চলে যায় শিল্পাঞ্চলের মৃত অর্থনীতি, চটকলের শ্রমিকদের দুর্গতি এবং একের পর এক চটকল বন্ধ হয়ে যাওয়ার অব্যক্ত বেদনা। মণীশ শুক্লার মৃত্যু নিয়ে সংসদীয় রাজনৈতিক দলগুলো ভোটের ফায়দা তুলতে যতটা মাথা ঘামাচ্ছে, সংবাদমাধ্যম বয়ান পাল্টা-বয়ানের যতগুলো টক-শো করছে, তার সিকিভাগও দেখা যায়নি চটকলগুলো বাঁচাবার উদ্যোগে কিংবা শ্রমিকদের দুঃসহ জীবনের সমস্যা সমাধানে। গত কুড়ি বছরে কতগুলো চটকল বন্ধ হয়ে গেছে, কতজন শ্রমিক প্রাপ্য টাকা না-পেয়ে আত্মহত্যা করেছেন বা মারা গেছেন কিংবা কতগুলো পরিবার দারিদ্র্যের সঙ্গে যুঝতে না-পেরে সব খুইয়ে দেশের বাড়ি চলে গেছে সেসবের হিসেব অর্জুন-মণীশ-তড়িৎরা কেউ রাখেনি। না, আমরাও রাখিনি। সেইসব শ্রমিকের জীবন মণীশের চেয়ে কিছু কম দামি নয়।\nগোবলয়ের সঙ্গে বাংলার রাজনৈতিক সংস্কৃতির পার্থক্য আছে। কোনও গুণ্ডার মৃত্যুতে কংগ্রেস-সিপিএম-তৃণমূল গুণ্ডার ছবিতে ফুল-চন্দন চড়িয়ে মিছিল বের করেনি; একজন মাফিয়ার মৃত্যুতে রাজ্যপাল অধীর হয়ে রাজ্য সরকারের সমালোচনা করেনি কিংবা কেন্দ্রে ক্ষমতাসীন নেতারা সিবিআই তদন্তের দাবি জানায়নি। গুণ্ডা-মস্তানদের গড়েপিটে ব্যবহার করে ‘ডিজওন’ করার কৌশলী রাজনীতির জন্যেই বিভিন্ন জমানার বিধায়ক-সাংসদ-মন্ত্রীদের নাম জড়ালেও তাদের ‘দল’ দায় এড়িয়ে গেছে। গোপনে শোকসভা করেছে কিংবা দুঃখপ্রকাশ করেছে কিন্তু প্রকাশ্যে সম্পর্ক স্বীকার করেনি। যুবভারতীর অন্দরমহল থেকে হাতকাটা দিলীপসহ বাকি গুণ্ডারা ধরা পড়ার পরে সিপিএম হাত ঝেড়ে ফেলেছিল। কংগ্রেসের মতো শিল্পপতিদের-টাকায়-চলা দলও গুণ্ডাদের নিয়ে মিছিল-উদ্‌যাপন করেনি। ষাটের দশকে নির্মল মিত্র, ইনু মিত্রদের (আরেক কুখ্যাত ‘মিত্র’ গুণ্ডা রাজনৈতিক খুঁটির জোরে বিধায়ক বনে গেছিল) মতো গুণ্ডা ও সন্ত্রাসীরা কমিউনিস্ট দমনে আর ভোটদখলে কংগ্রেসকে প্রবল মদত দিলেও, কংগ্রেসি জমানার শেষে তাদেরও দিন ফুরিয়েছে। বামফ্রন্ট আমলেও গুণ্ডা-মাফিয়া কম তৈরি করা হয়নি; মজিদ মাস্টার, তপন-সুকুর… দু-একজন মন্ত্রী-বিধায়ক মুখ ফসকে তাদের ‘আমাদের পার্টির সম্পদ’ বলে ফেললেও, পার্টির ওপরমহল প্রকাশ্যে জিভ কেটেছে। বামফ্রন্ট জমানার শেষে তারাও প্রায় খরচের খাতায়। তৃণমূল জমানায় আরাবুল, ইকবালসহ বহু গুণ্ডা খাতা খুলেছে; কিন্তু দলের শীর্ষনেতৃত্বকে সময়বিশেষে তাদের ‘সংযত’ করার বিবৃতি দিতে হয়েছে। যতক্ষণ না কোনও গুণ্ডা/মাফিয়া কমপক্ষে বিধায়ক হচ্ছে, ততক্ষণ অবধি রাজনীতির ‘পবিত্রতা’র ভানটুকু করাই ছিল রীতি। মণীশের দ্রতোত্থান এবং রমরমা এখানেই আলাদা কারণ সময় ও সুযোগের সদ্বব্যবহারে তার ‘চাহিদা’ ক্রমেই বেড়েছ। সিপিএম থেকে তৃণমূল হয়ে বিজেপির রাজনীতিতে নিজেকে অভিযোজিত করে নিতে পেরেছে। সে এলিতেলি হুব্বা নয়; ‘প্রভাবশালী’ থেকে ‘বাহুবলী’ হয়ে পৌরপিতা হয়েছে ও বিজেপির মতাদর্শগত আদরে শিল্পাঞ্চলের যুবরাজ হয়ে উঠেছে। বিজেপির শীর্ষ নেতৃত্ব তাকে তার কাঙ্খিত সামাজিক সম্মান পাইয়ে দিয়েছে। আর, মাফিয়া-বাহুবলীদের নিয়ে প্রকাশ্যে সভা করার, তাদের স্বীকৃতি দিয়ে সামাজিক সম্মানের শীর্ষে পৌঁছে দেওয়ার সংস্কৃতি গোবলয়ের।\nগোবলয়ের বাহুবলী-রাজনীতির সঙ্গে বঙ্গের গুণ্ডা-রাজনীতির আরও পার্থক্য আছে। বাহুবলী প্রকাশ্যেই বন্দুক নিয়ে ঘোরে, যাকে-তাকে ঠাণ্ডা বা গরম মাথায় প্রকাশ্যেই খুন ও লুঠ করে। বাহুবলী ধর্ষণ করে, অসবর্ণকে হেনস্থা করে আর, ‘সুপারি’ নিয়ে খুন করে এবং সরকারি প্রশাসনের সমান্তরাল প্রশাসন বলবৎ রাখে— উঁচুজাতের বাহুবলী হলে তো কথাই নেই; তার সব আচরণই জায়েজ শাসনতন্ত্রের প্রকাশ্য মদতে! অঞ্চলভিত্তিক ক্ষমতায় বাহুবলী যেকোনও আইএএস-আইপিএসকেও মুঠোয় ভরে রাখে। সংসদীয় দলের জনসভায় ও ভোটে বাহুবলীর নির্দেশই শেষকথা। মণীশ শুক্লার নামে ১৬টা গুরুতর মামলা ঝুলে আছে, যার মধ্যে খুন এবং খুনের চেষ্টা দুইই রয়েছে। যে খুররমকে গ্রেপ্তার করা হয়েছে মণীশ হত্যার অভিযোগে, কয়েকবছর আগে সেই খুররমের বাবাকে হত্যার ঘটনায় মণীশের নাম জড়িয়ে গেছিল। অর্জুন সিং ও তার অনুগামী আরএসএসপন্থীদের অতিসক্রিতায় ২০১৯ সালের মাঝামাঝি নৈহাটি-ভাটপাড়া এলাকায় সাম্প্রদায়িক অস্থিরতা আর এলাকাদখলের রক্তনীতি ভীষণাকার ধারণ করেছিল। সাম্প্রতিক লোকসভা নির্বাচনের পরে ব্যারাকপুর-টিটাগড়-নৈহাটির বিস্তীর্ণ অঞ্চলে রক্তপাত আর বোমাবাজির ঘটনা প্রায়দিনই সংবাদ-শিরোনাম হয়। মণীশ শুক্লার খুন বিরোধী বনাম শাসক রাজনীতিতে রক্তের প্রলেপ দিয়েছে আরও একবার কিন্তু এক নতুন সংস্কৃতির ইঙ্গিতও দিয়েছে। রাজ্যের সাংবিধানিক শীর্ষব্যক্তিত্ব রাজ্যপাল যিনি ট্যুইট করাকে নিজের ‘মুদ্রাদোষ’ বানিয়ে ফেলেছেন, তিনিও বিবৃতি দিয়েছেন মণীশ-খুনে রাজ্য সরকারকে দুষে। ময়নাতদন্তের পরে মণীশের দেহ নিয়ে রাজভবনে যায় বিজেপির শীর্ষ নেতৃত্ব; রাজ্যপাল সগৌরবে তার অনুমোদন দেন এবং কেন্দ্রীয় বিজেপি-নেতৃত্ব তাতে উৎসাহদান করে। এক ‘বাহুবলী’-র মৃত্যুতে ব্যারাকপুর শিল্পাঞ্চলে বন্‌ধের ডাক দেয় বিজেপি। ৮ই অক্টোবর প্রায় পঁচিশ হাজার সমর্থক জোগাড় করে নবান্ন-অভিযানের ডাক দেয় বিজেপি, মণীশ শুক্লা খুনের সিবিআই তদন্তসহ আরও কিছু দাবিতে। ক্রমবর্ধমান ফ্যাসিস্ট-আধিপত্যে যে পার্টি সাম্প্রদায়িক উস্কানি ছাড়া কোনও কিছুই জনগণকে দিতে পারে না, তারাই প্রবল উৎসাহে ঝাঁপিয়ে পড়ল ‘গুণ্ডা’-থেকে-কাউন্সিলর হওয়া একটা লোকের হত্যারহস্য জানতে। সেই মিছিলে নিয়ে গেল পিস্তল; এর আগে দিল্লির বিশ্ববিদ্যালয়ে ছাত্রীছাত্রদের ওপর হামলার সময়ে পিস্তল হাতে মস্তানের দৌড় দেখা গেছে, ২০২০-র ফেব্রুয়ারিতে দিল্লির রাজপথে পিস্তল তাক করা মুখ ভাইরাল হয়েছিল। গোবলয়ের রাজনীতিতে প্রকাশ্যে বন্দুক-পিস্তল-তলোয়ার নিয়ে রাজনৈতিক সভা-মিছিলে ক্ষমতা প্রদর্শন রুটি-আচার খাওয়ার মতোই সাধারণ ঘটনা। আর, গোবলয়ের সেই সংস্কৃতিই আমদানি হচ্ছে বাংলার রাজনীতিতে। সাংবিধানিক ক্ষমতা-কাঠামোর ওপরতলার লোকেরা, সংবাদমাধ্যমের একাংশ ও রাজনৈতিক ফায়দাবাজেরা বাহুবলী সংস্কৃতির উদ্‌যাপনে শাবাশি দিচ্ছে, উস্কানি দিচ্ছে। ২০২১-র নির্বাচনে বাংলা উগ্র-দক্ষিণপন্থার শোষণে নিষ্পেষিত হবে, নাকি আপাতত যে দক্ষিণপন্থী দল ক্ষমতায় তাদের অপশাসনে মাথানিচু থাকবে নাকি অন্য কোনও সংসদীয় দলের মতাদর্শে শোষিত-পীড়িত হওয়ার নতুন পাঠ নেবে— তা সময় বলবে। সমাজবদল যখন হচ্ছে না, কাঠামো যখন একই থাকছে, তখন নির্বাচনী গণতন্ত্রের ধাঁচায় খারাপ, অতি খারাপ আর ভীষণ খারাপ— এই তিন পছন্দের মধ্যে বেছে নিতেই হবে। আর, আমরাও জানি যে, ‘ভোট মেশিনারি’ অর্থাৎ ভোটে জেতার যে অমোঘ চাবিকাঠি সংসদীয় দলগুলির জন্যে শাসনশোষণ-ঘরের তালা খুলে দেয়, সেই চাবিকাঠির মালিক রাজনৈতিক গুণ্ডাদের হাতে থাকে। বিজেপির-আরএসএসের মতো সন্ত্রাসবাদী দল রাজনৈতিক গুণ্ডাদের সংস্কৃতিকে উদ্‌যাপন করছে প্রকাশ্যে এবং একেই সামাজিক সম্মানের সঙ্গে প্রতিষ্ঠা দিতে চাইছে বাংলার রাজনৈতিক ঐতিহ্যে।\nপশ্চিমবঙ্গের চটকলগুলি একে একে বন্ধ হয়ে গেছে, যাচ্ছে। বাংলা তথা ভারতের অন্যতম অর্থকরী উৎপাদন বিগত কয়েক দশক ধরেই ধুঁকছিল, এখন তার লবেজান অবস্থা। লক্ষাধিক শ্রমিক দুরবস্থায় সব খুইয়েছেন এবং আরও লক্ষাধিক শ্রমিক সেই পরিস্থিতিতে পড়েছেন। ঊনিশ শতক থেকে হুগলি ও সংযুক্ত চব্বিশ পরগণায় এই চটকলগুলি বাংলাকে অর্থনৈতিক ভরসা জুগিয়েছে, হিন্দি-উর্দু-বাংলাভাষী শ্রমিকের বসতি গড়ে উঠেছে, শ্রমিকবস্তি গড়ে উঠেছে। ভাষা-ধর্ম-জাতির বিভিন্নতা ছিল, তবু শ্রমের উদ্‌যাপনে ‘শ্রমিক’ পরিচয়ে তাঁরা একাত্ম ছিলেন। আর, তাঁদের একসূত্রে বেঁধেছে মৃত্যু। নফরচাঁদ জুটমিলের শ্রমিক রেললাইনে গলা দিয়েছেন, আগরপাড়া জুটমিলের অস্থায়ী শ্রমিক দীর্ঘদিন কাজ না পেয়ে হৃদরোগে মারা গেছেন কারখানার গেটেই। এঁদের মৃত্যু বুঝি কোনও বাহুবলী-গুণ্ডার থেকে কম দামি? হুগলির গোন্দলপাড়া চটকল লোকসভা ভোটের পর থেকেই বন্ধ, অনাহারে ধুঁকছে শ্রমিক-পরিবারগুলো; ওই এলাকায় মৃত্যুর পরিসংখ্যান রাখেন শুধু এলাকার বাসিন্দারাই। অথচ, সেই গোন্দলপাড়া সংলগ্ন তেলেনিপাড়াতে ২০২০ সালের মে মাসে সাম্প্রদায়িক উত্তেজনা ছড়ানোর বদ মতলব এঁটেছিল আরএসএস। বিজেপি-তৃণমূলের ক্ষমতাদখলের রাজনীতিতে আগুন জ্বলে ওঠে হগলির একাধিক স্থানে। ব্যারাকপুর-নৈহাটি-টিটাগড়ের অসংখ্য চটকল বন্ধ হয়ে শ্রমিকেরা ধুঁকলেও ক্ষমতাদখলের রাজনীতি, সাম্প্রদায়িক উস্কানি আর দুর্বৃত্তায়ন নিরন্তর চলছে। বহু শ্রমিক অনাহারে নয়তো আত্মহত্যায় মারা যাচ্ছেন। এঁদের জীবন যেকোনও বাহুবলী আর গুণ্ডার থেকে দামি। কবে এঁদের দিকে তাকাতে শিখব আমরা? শিল্পাঞ্চলের শ্রমিকদের মৃত্যু নিয়ে টক-শো দেখব? কবে এঁদের মৃত্যুতে ক্ষোভে ফেটে পড়ে রাজপথে শোষণমুক্তির উদ্‌যাপন করব? যতদিন এই উদ্‌যাপনের অভ্যাস না হবে, ততদিন আমাদের ভোট ব্যবহার করে নেবে হরেক রঙের দল আর তাদের পোষা গুণ্ডারা।\n এলাকা দখলের জন্য দুষ্কৃতি আমদানির অভিযোগ ছিল মণীশের বিরুদ্ধে। বাম আমলে এক সময় দুষ্কৃতিদের আখড়ায় পরিণত হয়েছিল টিটাগড়। বিভিন্ন কারখানা, চটকল থেকে তোলাবাজি ঘিরে টিটাগড় বছরভর উত্তপ্ত থাকত। সূত্র: আনন্দবাজার পত্রিকা, ৬ই অক্টোবর, ২০২০\n Singh,afour-time TMC MLA who carries the reputation of beinga‘bahubali’ or ‘strongman’, defeated former railway minister and TMC Leader Dinesh Trivedi from Barrackpore LSC in 2019… Manish Shukla also hadareputation of being strongman. Source- Snigdhendu Bhattacharya, The Wire, October 6, 2020.\n The Wire, October 6, 2020\n তৃণমূলে থাকতে তিনিই ছিলেন বকলমে ব্যারাকপুরের বিধায়ক। তৃণমূল বিধায়ক শীলভদ্র দত্তের সঙ্গে তাঁর সম্পর্ক এতটাই ভালো ছিল… অর্জুনের সঙ্গে সখ্য যতই থাক, দলের শীর্ষ নেতৃত্বের প্রতি ক্ষোভ ছিল। শোনা যায়, সেই ক্ষোভের কথা জানতে পেরে মণীশের সঙ্গে যোগাযোগ শুরু করে তৃণমূল। সূত্র: এই সময়, ৮ই অক্টোবর, ২০২০\n দ্য ইন্ডিয়ান এক্সপ্রেস, ৯ই অক্টোবর, ২০২০\n ‘Peaceful’ trade in drugs, country liquor, Times of India, December 7, 2001\n The residents have allegedly blamed the RSS and BJP workers for instilling this sense of fear and unabashed power display. State BJP president Dilip Ghosh, however, blamed the Trinamool Congress for the violence and said that his party would follow the “tit for tat” policy to counter it. Source: Sabrangindia, 25th May, 2020.\n মণীশের হত্যাকে রাজ্যপাল ‘কাপুরুষোচিত হত্যা’ বলে আখ্যা দিয়েছেন। আইনশৃঙ্খলা পরিস্থিতির ক্রমাবনতির কারণেই এই হত্যা হয়েছে বলে রাজ্যপাল মনে করছেন। তার প্রেক্ষিতেই যে স্বরাষ্ট্রসচিব এবং ডিজি-কে তিনি তলব করেছেন, তাও রাজ্যপাল স্পষ্টভাবেই জানিয়েছেন। সূত্র: আনন্দবাজার পত্রিকা, ৫ই অক্টোবর, ২০২০।\n তেলেনিপাড়া তথ্যানুসন্ধান প্রতিবেদন, ২০২০, আমরা এক সচেতন প্রয়াস, ২রা অক্টোবর, ২০২০\nলকডাউন এবং আশা-দিদিদের কথা


পরিস্থিতি খুব কঠিন। সবাই কে খুব সর্তক থাকতে হবে - News of Dhaka\nHome অন্যান্য পরিস্থিতি খুব কঠিন। সবাই কে খুব সর্তক থাকতে হবে\nপরিস্থিতি খুব কঠিন। সবাই কে খুব সর্তক থাকতে হবে\nখন্দকার আজাহারুল ইসলাম, বিশেষ প্রতিনিধি ফরিদপুর\nএই পরিস্থিতিতে অকারণে আতংকগ্রস্ত না হয়ে কয়েকটি কথা মনে রাখতে হবে।\n1. Covid রোগীর গায়ে হাত দিলেই Covid ছড়ায় না… এটি এক প্রকার Droplet infection. একমাত্র তার হাঁচি, কাশি বা কথা বলার সময়েই লালার সূক্ষ্ম কণিকার মাধ্যমে ভাইরাস তার শরীর থেকে বেরোতে পারে। এবং তাও আপনার গায়ে লাগলে, পিঠে লাগলে, এমনকি তা খাবারের সঙ্গে আপনার পেটে গেলেও আপনি আক্রান্ত হবেন না। ভাইরাস একমাত্র আপনার শ্বাসনালীর মাধ্যমে ফুসফুসে গেলেই সংক্রমণ সম্ভব। তাই কোনো Covid রোগী মাথা ঘুরে পরে গেলে তাকে তুলতে গেলে আপনারও Covid হয়ে যাবে না। বিপদে পাশে থাকুন। তবেই আপনারও বিপদে মানুষকে পাশে পাবেন। শুধু মনে রাখবেন নাকে বা মুখে হাত দেবেন না। ভয় করলে Covid রোগীর সংস্পর্শে আসার পর হাত Alcohol Sanitizer দিয়ে Sanitise করে ফেলুন বা সাবান দিয়ে ধুয়ে ফেলুন । খুব ভয় করলে পরনের পোশাক কেচে ফেলুন এবং গোসল করে নিন।\n2. Covid হলেই মানুষ মরে না, এটি কোনো মরন ব্যাধি নয়। এর Death Rate দুই শতাংশেরও কম। কিন্তু Covid রোগী isolation-এ থেকে প্রচণ্ড ভাবে মানসিক ভাবেও অবসাদগ্রস্ত হয়ে পড়ে। তার immunity বা অনাক্রমনতা কমে যায়। তাই রোগীকে সহজপাচ্য পুষ্টিকর খাবার দিন এবং পরিচিতদের Covid হলে call করে, Video call করে, একসঙ্গে online games খেলে, movie suggest করে তাকে মাতিয়ে রাখুন।\n3. বাড়িতে Covid Patient না থাকলে বাড়ির মধ্যে Mask পরে থাকবেন না। ঘর থেকে না বেরোলে মনের বিকার ঘটা এবং immunity কমে যাওয়া স্বাভাবিক।তাই বিকেলবেলা রাস্তায় না, বাগান থাকলে সেখানে বা না থাকলে ছাদে একটু হেঁটে ও শরীর চর্চা করে আসুন। এতে ঘরে বসে বসে ওবেসিটির সম্ভাবনাও কমবে। (মনে রাখবেন শুধুমাত্র immunity boosting খাবার খেয়ে আদৌ রোগ প্রতিরোধ ক্ষমতা বাড়ে না, প্রকৃতির সংস্পর্শে না এলে কখনোই বাড়বে না।) শরীরচর্চা করা বা নির্জন ছাদে হাঁটার সময় মাস্ক পড়বেন না। সাবধানতা অবলম্বনের এক দারুণ অস্ত্র Mask. কিন্তু এর Overuse করবেন না তথা বিনা কারণে (যেমন গাড়ি চালানোর সময় Helmet এর ভিতরে) পড়বেন না। এতে এমনিতেই আপনার শরীরে Oxygen এর ঘাটতি দেখা দেবে।\n4. Oximeter থাকলে বিনা কারণে ঘন ঘন Saturation check করবেন না। এতে মানসিক ভাবে বিপর্যস্ত হয়ে পড়বেন। একমাত্র জ্বর কিংবা অসুস্থ হলে check করবেন। 95 পর্যন্ত saturation খুব স্বাভাবিক। তাছাড়াও এই পরিস্থিতিতে Mask ব্যবহারের ফলে স্বাভাবিকের চেয়ে কিছুটা কম দেখানোও একদমই অস্বাভাবিক না । আতঙ্কিত হবেন না।\n5. রোগ না হয়ে থাকলে আগে থেকে ভয় পেয়ে ওষুধ কিনে বা অক্সিজেন সিলিন্ডার কিনে মজুত করে রাখবেন না । এও এক প্রকার কালোবাজারি। এতে যাদের প্রয়োজন তারা পাচ্ছেন না। দাম বেড়ে যাচ্ছে। after all সমগ্র মানবজাতির ক্ষতি করবেন না একা হাতে।\n7. কাপড়ের মাস্ক পরা, না পরা সমান। N95 এবং Sanitizer এখন essential commodities. তাই এদের দাম এখন বেঁধে দেওয়া। N95 এবং Sanitizer ব্যবহার করুন। Office-এ বা বাইরে থাকলে কিছুক্ষণ অন্তর হাত Sanitise করুন। একটু হাত ঘষে ফেলার মতো একটি ক্ষুদ্র অভ্যেস যদি আপনার জীবন বাঁচিয়ে দিতে পারে তাহলে তা করবেন না কেনো? এ বিষয়ে Face Shield – ও একটি দারুণ সুরক্ষা প্রদানকরী বস্তু । ব্যবহার করতে পারেন ।\n8. Covid Virus এর কিন্তু ডানা নেই, উড়ে উড়ে ছড়ায় না এই রোগ। তাই প্রতিবেশীর বাড়িতে Covid হলে একদমই panic করবেন না । বরং তাকে সাহায্য করুন । ওষুধ, খাদ্যসামগ্রী ও অন্যান্য প্রয়োজনীয় জিনিস ঘরের দরজায় পৌঁছে দিন। এতে আপনার Covid হবে না। ভয় করলে Mask, Face Shield, হাতে rubber gloves use করতে পারেন। সামাজিক দূরত্ব বজায় রেখে সাবধানতা অবলম্বন করুন। কিন্তু তাই বলে মানুষের পাশে দাঁড়ানোর থেকে সরে আসবেন না। মনে রাখবেন তাদের বিপদে আপনি দাঁড়ালে একদিন আপনার বিপদেও তারা দাঁড়াবে।\nআর এটুকুতেই ভয় পাওয়ার আগে মনে রাখবেন ডাক্তার এবং নার্সরা হাজার হাজার কোভিড রোগীকে নিয়ে কাজ করছেন। তারা কিন্তু সবাই সংক্রমিত হয়ে যাচ্ছেন না। তাই আপনার প্রতিবেশী, বন্ধু, আত্মীয় বা পরিচিত কেউ আক্রান্ত হলে যতোটুকু সম্ভব সাহায্যের হাত বাড়িয়ে দিন। আবারও বলছি, সময়টা খুব কঠিন। মানুষ মানুষের জন্যে, জীবন জীবনের জন্যে,,,,,,\n* নিজের যত্ন নিন। * মানুষের পাশে থাকুন। * সাবধানে থাকুন।\nPrevious articleএকটু অসতর্কের জন্য ঝরে গেল একটি নিষ্পাপ প্রাণ\nNext articleসময়ের প্রয়োজনে রাজাপুর সমাজকল্যাণ সংঘের নির্বাহী কমিটি গঠন


গাইবান্ধায় সুশাসনের জন্য কৌশলগত যোগাযোগ শীর্ষক সাংবাদিকদের দু’দিনব্যাপী কর্মশালা সমাপ্ত – Daily Ekattorjournal\nEnglish|Bangla আজ ৯ই মার্চ, ২০২১ খ্রিস্টাব্দ, মঙ্গলবার সকাল ১০:০১\nগাইবান্ধায় সুশাসনের জন্য কৌশলগত যোগাযোগ শীর্ষক সাংবাদিকদের দু’দিনব্যাপী কর্মশালা মঙ্গলবার সার্কিট হাউজ মিলনায়তনে শেষ হয়েছে।\nজেলা প্রশাসক মো. আবদুল মতিন কর্মশালায় সাংবাদিকদের মধ্যে সনদপত্র বিতরণ করেন।\nকর্মশালার উদ্বোধনী পর্বে সভাপতিত্ব করেন জেলা তথ্য অফিসার মো. হায়দার আলী এবং বক্তব্য রাখেন পিফোরডি’র রিজিওনাল কো-অর্ডিনেটর রেহেনা বেগম প্রমুখ। এছাড়া সমাপনী দিনে সাংবাদিকদের মধ্যে বক্তব্য রাখেন গাইবান্ধা প্রেসক্লাব সভাপতি কেএম রেজাউল হক, ডিবিসি টিভির গাইবান্ধা প্রতিনিধি রিকতু প্রসাদ। প্লাটফর্ম ফর ডায়লগ (পি-ফোরডি) প্রজেক্ট ও গণপ্রজাতন্ত্রী বাংলাদেশ সরকারের কেবিনেট ডিভিশনের উদ্যোগে জাতীয় গনমাধ্যম ইনস্টিটিউট এই কর্মশালার আয়োজন করে। কর্মশালায় গাইবান্ধা জেলার প্রিন্ট ও ইলেকট্রনিক মিডিয়ার ২৫ জন সাংবাদিক অংশ গ্রহণ করে।\nদিনব্যাপী এই কর্মশালার প্রথম দিনে জাতীয় শুদ্ধাচার কৌশল, তথ্য অধিকার, সেবা প্রদান প্রতিশ্রুতি বিষয়ে বক্তব্য রাখেন অতিরিক্ত জেলা প্রশাসক (সার্বিক) মো. আলমগীর কবির, জাতীয় গণমাধ্যম ইনস্টিটিউটের উপ-পরিচালক মো. আবুজার গাফ্‌ফারী, প্রোগ্রামার কর্মশালা পরিচালক মোহাম্মদ আব্দুস সালাম, কর্মশালার সমন্বয়ক উপ-সহকারী প্রকৌশলী মো. রাসেল, গবেষণা কর্মকর্তা মো. ফাইম সিদ্দিক প্রমুখ।